Vari Verenama Metiu 15\n☰ Metiu 15 ◀ ▶\nAbaḡa nopodama tawai miredina na waikatakataima\n1 Dabudine Parisi be tarawatu tauwai katakataidima ḡesaudima Jerusalemma be Yesu ḡarone a tava be ai taravirena, 2 “Aba aubainama tam am tauwai muriwatanama dà babadama adi vaivaima tawai kati kotovidi? Taudi kani raḡanine, nam nimedima tima koḡedi be ta kanikani yababana.”\n3 Be Yesu ya paribeedi be ya riuna, “Be taumi aba aubainama ami vaivaima kowai muriwatanedi, be Mamaitua na riuvavasaḡama kowai kati kotovidi? 4 Baninama Mamaitua umanama ya riuna, ‘Tamamma be tinamma kwa viviredina!’ be ‘Aitau tamanama bo tinanama ei tara tautauena, tauna gurie ta boruna.’ 5 Banaga aitau na dosima sagudima aubainama yaba ḡarone a kenakenana sibo ya ragaudi be na dosima ya sagudina. Be taumi ami waikatakataima kana taiye tauna inam yabedima ya ragaudi be na dosima ya riuedina, ‘Uma yabedima taumi sibo è sagumina, be yodi Mamaitua puyonama aubainama taumi nam yà utemi.’ 6 Inam raḡanine taumi ko riuriuna, ‘Tam ya verena da Mamaitua kwa puyona, be am dosima nam kwa sagudi.’ Inam waikatakataidie taumi Mamaitua na riuvavasaḡama ko kawakawa koakoana, be taumi ami vaivaima ko kawakawa saḡena. 7 Taumi banaga kaikaiyovumima. Aisaia na waiperovetama inam ya riu kauana. Mamaitua umanama ami kauama ya giuena,\n8 ‘Uma banegidima mududiḡa e riuriuna, “Mamaitua, isamma ka kaikai suḡusuḡuna” be taudi nopodima madanie.\n9 Taudi adi raudunema ḡarogue nam baniboruboruna. Baninama taudi adi waikatakataima inam banaga tarawatu a voivoiedina, vutudi banaga tawai katakataidina.”\n10 Dabudine Yesu patara ya rawateḡeidi be ya riuedina, “Koi beavaia be ko kataiena. 11 Yaba aba banaga gayane e saḡasaḡana, tokare noponama nam ei mira, ibewa, be aba banaga nopone be gayane e dobidobina, inam vutuna taunaḡa noponama ewai mirana.”\n12 Dabudine na tauwai muriwatanama ḡarone a tava be a riuena, “Bada tam kuya kataie bo ibewa da Parisi am giuma a vaivaiena, taudi nuedima ai medi kauana?” 13 Yesu ya paribeedi be ya riuna, “Tamaguma marae tauna deḡo kaidima nam i kumedina, inam kaidima tokare ma waramidi e kamoḡa poraḡana. 14 Vutuna aubainama inam banegidima ko gose poredina. Taudi tauwai dokadokana matapotepotedima. Be deḡoda banaga matapotapotanama turanama matapotapotanama ewai dokena, taudi rabuidi tokare dakie ta bekuna.”\n15 Be Pita ya riuna, “Bada, uma wainasinama kwa giu waibate be ka vaie.” 16 Be Yesu taudi ya riuedina, “Taumi yaḡoro ko nuanua babaḡa, bo? 17 Koya kataie bo ibewa da yaba aba banaga gayane e saḡasaḡana, tokare kapone e naḡo da noveḡo e dobi munaḡa? 18 Be aba banaga nuapoune be e saḡa da gayane e dobidobina, inam vutuna tauname ewai mirana. 19 Baninama banaga nuapoune noḡota gewegewedima ta tavatavana, maika rauvunuḡa, badara, waisoḡa yabayababa, danene, kaiyovu, waikarakarakutu bo waidiboḡa. 20 Inam kauidima vutudi banaga noponama tawai mirana. Be deḡoda nimamma nam kwa koḡa be kwa kanina, inam nam nopomma kumawai mirana, ibewa.”\nDobu Keinan waivinama na waisumaḡama\n21 Dabudine Yesu inam gabunama ya gose be ya naḡona Taia be Saidonma. 22 Be dobudine Keinan waivinama ya verau tauna ḡarone be bonanama dosine ya riuna, “Bada, tam guyau Deivid natunama, kwa raunuatoiegu! Penama natuguma waivinama ya koku be ewai nuatoitoi kauana.” 23 Be Yesu nam aba i riuena. Vutuna aubainama Yesu na tauwai muriwatanama Yesu a riuena, “Kwa riue be ḡavoe e naḡo, tauna muridaḡa e naḡo be ya yogo makamakai be nam i verena.”\n24 Dabudine Yesu inam waivinama ya paribee be ya riuna, “Israel banegidima taudi sipu kwakokwakodima maika. Be Mamaitua ya riuporeguna da taudiḡa sibo è sagudina.” 25 Be waivi Yesu noḡone tuapikane ya raupari be ya riuna, “Bada, kwa sagugu!” 26 Be Yesu ya paribee be ya riuna, “Inam nam i verena da seda adi kanima yà paḡo be daḡadaḡasi yà utedi.” 27 Be waivi ya riuna, “Bada, inam riukaua! Be kwa noḡoti da guni debane seda kani kurekuredima ta tatai kuruvidina, yaḡoro daḡadaḡasi ta tava be ta kanikanina.” 28 Be Yesu ya paribee be ya riuna, “Tam waivimma, am waisumaḡama ya moraba kauana, vutuna aubainama naumeki da aba kwawai baḡena, nama e tubuḡana.” Yesu ya giugiuna raḡanine, waivi natunama ya yawasana munaḡana.\nYesu banaga 4 tausand yai kanidina\n(Mk 8:1-9; Lk 9:10-17; Jn 6:1-14)\n29 Yesu inam dobunama ya gose be Galili yawawinama dianaḡa ya naḡona. Naumeki da tauna ya saḡa ya naḡo oya babedie, be dabudine ya miana. 30 Dabudine patara dosinama adi banagama tuera ragaragaudima da matapotepotedima da nuakudukududima da gumgum be sida ḡesaudima ragaragaudima mate ai doka tavaitedina. Da Yesu noḡone ai mienidi be tauna banaga sidesidedima matabudi yai yawasanidina. 31 Inam raḡanine gumgum giu ai karena, be banaga nuakudukududima a vere munaḡana, be tuera ragaragaudima babara ai karena, be matapotepotedima ai kitana. Uma kauinama banaga a kitakitana, taudi a base kaue, be Israel adi Mamaituama isanama a kaisuḡusuḡuna.\n32 Yesu na tauwai muriwatanama ya rawateḡeidi be ya riuedina, “Taugu uma banegidima yà rarau nuatoiedina, baninama taudi raḡan rabuiteḡa nopodie tauda mate uma dabudi tè mia be taudi nam aiyaba ti kani rubuna da yodi. Be taugu nam ama ḡoeḡoena da taudi ma kaniguridi yà riuporedi, deḡoda kedae ta raumoyaḡasuna.”\n33 Be na tauwai muriwatanama a riuna, “Tauda mutuyuae tà miamiana, be yodi deḡo kani tà paḡo be umanama patarinama tài kanidi?” 34 Dabudine Yesu yai taraviredina, “Taumi buredi bisa ḡaromie ta kenakena?” Be taudi a riuna, “Buredi 7 be iyana ḡauḡaubodima raubisaḡa.” 35 Naumeki da Yesu banaga ya riuedi da doḡae a miana. 36 Yodibe tauna buredi 7 be iyana ya ragaudi, Mamaitua yai kaiwe, be buredi ya giva da na tauwai muriwatanama ya utedi, be taudi banaga a ute nawedina.\n37 Dabudine banaga matabudi a kani da a kani siauana. Be kani murine tauwai muriwatana banaga kani a kanikani gosedina, taudi a rawateḡeteḡeidi be posa matabudi 7 ai moḡavudina. 38 Banaga dabudine a kanina tautauḡoma sievinama 4 tausand be waiwaivi seda mate nam ti sievidina. 39 Naumeki da Yesu patara ya riuedi da a naḡona adi meagaie, be tauna wagae ya saḡa be ya naḡona Magadanma.


ESEKIEL 5 - Buk Baibel long tokples Motu\n1Taunimanima natuna e, dare ganona ta bavabia, kwaramu inauna ḡauna ai ba halaoa, kwaramu ba naua bona aukimu huina bavabia; bena metau ihahetohona ḡauna bavabia, hui ba karoa, karoa toi.\n2Bena karoa toiosi amo karoa ta na lahi ai ba gabua, hanua bogaraginai, hanua idai-ahuna baine ore negana ai; ma karoa ta bavabia, dare amo ba tara utu-utu, hanua heḡeḡemadai ai; ma karoa ta na lai ai ba giḡia oda-oda; bena unu muridiai lau ese dare na pauana lalona amo baina veria lasi.\n3Bona unu amo danu hui haida bavabi, emu dabua gevena ai ba turidia.\n4Ma unu haida danu bavabi, lahi ai ba tahodia kau, ba gabudia; bena unu amo lahi ta baine lasi Israel besena idoinai enai.\n5Ḡaubada Iehova na ini e gwau tomamu: Ierusalem binai, bese idau-idau bogaragidiai vada na atoa, tano idau-idau ese e ḡeḡea daemu.\n6A ia ese bese idau-idau vada e hereadia egu hahedua herevadia iutudia ai, bona heḡeḡemadai tanodia vada e hereadia egu taravatu itata-utudia ai; egu hahedua herevadia vada e dadaraidia, bona egu taravatu daladia ai asie raka.\n7Taunabunai Ḡaubada Iehova na ini e gwau tomamu: Badina be umui ese e gegemui ahumu besedia na o hereadiamu, heloḡo ahuahu ai, bona egu taravatu daladia ai asio raka bona egu hahedua herevadia asio badinadia, a e gegemui ahumu besedia edia hahedua herevadia, vada o badinadia;\n8una dainai (Ḡaubada Iehova na ini e gwau tomamu) a itaia, lau ese na inai henimuimu, bona hahemaoro karadia baina kara umui bogaragimui ai, bese idau-idau vairadiai.\n9Bona emui kara dika-rohorohodia iboudiai daidiai lau ese nega gunana ta ai asina karaia bona nega gabena ta ai basina karaia lou karana ta baina kara henimui.\n10Taunabunai, umui bogaragimui ai tama ese natudia bae anidia, bona memero ese tamadia bae anidia; bona lau ese baina hahemaoro henimui, bona hahidaosi ba roho mauri na lai kahadia iboudiai baina gigimui rohoroho.\n11Ḡaubada Iehova na e tomu, Taunabunai na maurimu heḡereḡerena, umui ese egu gabu helaḡana na emui ḡau dika-hereadia bona emui kara dikarohorohodia amo vada o hamiroa dainai, momokani lau ese baina negemui daure; basina hageremui bona basina bogamui hisi.\n12Emui orea lalona amo kaha ta be dai-hanai gorerena amo bae mase bona doe amo bae ore bogaragimui ai; ma kaha ta na dare amo bae mase emui orea hegegemadai ai; ma kaha ihatoina na lau ese lai kahadia iboudiai baina ḡiḡidia rohoroho; bona idia muridiai dare na pauana amo baina veria lasi.\n13Unu amo egu badu baine ore; egu badu ḡaraḡarana amo baina kara henidia ela bona lalogu baine keru. Bena idia na bae diba lau Iehova na egu vageḡe ai vada na hereva, egu badu garagarana na latadiai baina ha-orea negana ai.\n14Ina danu: lau ese baina hadoemui, bona hesivarai ḡauna ai baina halaomui, e ḡeḡemui ahumu besedia bogaragidiai bona raka-hanai taudia iboudiai vairadiai.\n15Umui na hesivarai bona heḡonaḡonalai bona sisiba bona hahegari ḡauna ai baola, e ḡeḡemui ahumu besedia ediai, lau ese baina hahemaoro henimui mai badugu bona mai lalo-siahugu bona mai hedadaba aukadia ida negana ai. Lau Iehova vada na hereva.\n16Una negana ai egu doe dibadia amo baina tarakimui mamase, hahebua-tari dibadia, umui ihabua-tarimui totona baina kinodia; doe na baina habadaia loulou emui ai, emui mauri anianina na baina abia oho.\n17Lau ese doe bona uda boromadia baina siaidia vasi, umui ihadikamui totona; idia ese natumui na emui amo bae dadidia oho; dai-hanai gorerena bona rara ese bae daemui, bena dare na latamui ai baina siaia. Lau Iehova vada na hereva.


Hahetoho Negadiai Ba Manau Diba | Stadi\n“Emu Dirava ida ba raka hebou mai manaumu ida.”—MIKA 6:8.\nANE: 48, 19\nEDENA DALA AI MANAU KARANA ESE BAINE DURUDA DIBA . . .\neda ḡaukara baita karadia namonamo?\nhaida ese e hevasehalaidamu o e hanamodamu karadia baita haheaukalai?\nabi hidi maorodia baita kara?\n1-3. Iuda amo ela peroveta tauna be dahaka se kara, bona dahaka e vara? (Rau 22 ai laulau ba itaia.)\nKING Ieroboam e lohiava negana ai, Iehova ese Iuda amo peroveta tauna ta e siaia Israel ena aposteit king enai, hahemaoro hereva aukana baine heni. Una peroveta tauna na mai manauna ida Dirava ese e henia ḡaukarana e karaia, bona ena be Ieroboam na e badu dikadika to Iehova ese ena peroveta tauna na e gimaia.—1 Han. 13:1-10.\n2 Una peroveta tauna na ena hanua e lou laova lalonai, Betele badina ai e nohova tau burukana ta ida e hedavari. Una tau burukana ese e hamaoroa ia danu Iehova ena peroveta tauna ta. Ia ese eregabe peroveta tauna na e koia dainai, una eregabe ese Iehova ena haheḡani na se badinaia. Haheḡanina bina: “Basio aniani, bona ranu basio inua [Israel] ai, bona oma dalana amo ma basio lou lao.” Iehova na se moale. Gabeai, una eregabe peroveta tauna na ena hanua e laova lalonai, leona ta ese dala ai e alaia mase.—1 Han. 13:11-24.\n3 Dahaka dainai matamanai e manau peroveta tauna na e hekokoroku bona una tau burukana ida ela? Baibul ese badina na se gwauraia. To reana ia na e helaloboio ia na ‘Dirava ida baine raka hebou mai manauna ida’ na namo. (Mika 6:8 ba duahia.) Baibul lalonai, Iehova ida baita raka hebou anina na, Ia baita abidadama henia, ena lohia siahuna baita abia isi, bona ena hahekau dalana baita badinaia. Manau tauna na mai dibana hanaihanai Tamana lalokauna baine hereva henia na namo. Una peroveta tauna na Iehova ena heduru bema tahua diba, to Baibul ese na se hahedinaraia ia na unu e kara toma. Nega haida, ita danu abi hidi badadia baita karamu, bona reana abi hidi maorona ikarana na baita daradaralaiamu. To mai manauda ida Iehova ena heduru baita tahuamu karana ese be durudamu kerere badadia basita karamu.\n4. Ina stadi ai dahaka baita herevalaiamu?\n4 Stadi gunana ai ta diba, Kristen taudia ediai manau karana na mai anina bada, bona una kara bae hahedinaraia ena namo danu e herevalaia. To, ededia nega ai manau karana baita hahedinaraia na auka? Bona edena dalai hekwakwanai o hahetoho e varamu negadia ai manau karana baita hahedinaraia diba? Unu henanadai baita haerelaidia totona, manau karana bae tohoa diba ḡaudia toi baita herevalaimu, bona unu nega ta ta ai baita kara karadia danu baita herevalaimu.—Her. 11:2.\nEDA NOHO DALADIA E IDAUMU NEGANA AI\n5, 6. Edena dala ai Barasilai na manau karana e hahedinaraia?\n5 Eda noho daladia eiava eda asainmen be idaumu karana ese manau ihahedinaraina karana na be tohoa dibamu. David ese laḡanina 80 tauna, Barasilai, na e noia king ena ruma ai baine noho neganai, Barasilai na e moale bada. Bona e lalo bema David ena noinoi baine abia dae, ia na dounu king baine bamoa diba. To, Barasilai ese una noinoi na se abia dae. Dahaka dainai? Ia na buruka dainai, David e hamaoroa ia na se ura king baine hametaua. Una dainai Barasilai ese David e noia natuna Kimuhamu ese gabuna baine abia.—2 Sam. 19:31-37.\n6 Barasilai na e manau dainai abi hidi maorona e karaia. To basitato ia ese David ena noinoi se abia dae badina ia na dia heḡereḡere una maduna baine huaia, eiava e ura ena ḡaukara amo baine doko bena ena mauri baine moalelaia. Lasi. To ia ese una abi hidi e karaia badina e diba ia na vada buruka bona ena goada na dia heḡereḡere. Bona se ura maduna ma haida baine hua. (Galatia 6:4, 5 ba duahi.) Bema ita na dagi baita lalo badamu eiava ta uramu ladada baine bada o haida ese bae itada totona ḡau baita kara, ita na siboda baita helalomu, baita kara helulumu, bona gabeai baita lalohisihisimu. (Gal. 5:26) To, manau karana ese ita iboudai baine duruda Dirava baita hanamoa hebou bona ma haida baita durudia.—1 Kor. 10:31.\n7, 8. Edena dalai manau karana ese baine duruda siboda eda diba ai basita tabekau?\n7 Bema emu dagi na bada emu maduna danu be badamu, bona una ese emu manau karana be tohoa dibamu. Nehemia na Ierusalem taudia edia hekwakwanai e kamonai neganai, Iehova e ḡuriḡuri henia loulouva. (Neh. 1:4, 11) Iehova ese Nehemia na e hanamoa dainai King Aratasasta ese gavana ai e halaoa. Ena be Nehemia ena dagi na bada bona ia na taḡa tauna, to sibona ena diba eiava goada ai se tabekau. Ia na Dirava e badinaia hanaihanaiva. Bona nega iboudiai Dirava ena Taravatu e duahiava, unu amo Iehova ena hahekau dalana e badinaia. (Neh. 8:1, 8, 9) Nehemia ese ma haida na se biagudia auka, to ena moni bona kohu e ḡaukaralai baine durudia totona.—Neh. 5:14-19.\n8 Nehemia ena haheitalai amo ta dibamu, eda asainmen e idaumu eiava maduna ma haida ta abimu neganai, namona na baita manau bona siboda eda diba ai basita tabekau. Bema elda ta na sibona ena diba ai be tabekaumu, kongrigeisen ḡaukaradia ikaradia ai Iehova ena heduru na basine tahuamu. Haida be reana abi hidi e kara gunamu, gabeai Iehova e noiamu edia abi hidi baine hanamoa. To, una be manau karana, a? Manau tauna na hanaihanai ena ḡaukara Dirava bona ena orea lalonai na e laloa badamu. Ena be eda diba na bada, to hekwakwanai ta davarimu neganai, namona na baita henahua toho bona siboda eda diba ai basita tabekau. (Hereva Lada-isidia 3:5, 6 ba duahi.) Ita na Dirava ena orea tauda dainai, ta uramu eda maduna ruma bese ai o kongrigeisen ai baita haḡuḡurudia, to dia namo dagi baita tahu.—1 Tim. 3:15.\nE HEVASEHALAIDAMU O E HANAMODAMU NEGANA AI\n9, 10. Edena dalai manau karana ese baine duruda haida edia hevaseha baita haheaukalai?\n9 Ta ese ita be hevasehalaidamu neganai eda hemami na be dikamu. Hana na nega momo e taiva badina Penina ese e hevasehalaiava. Hana na adavana ese e lalokau heniava, to ia na gabani. Gabeai, dubu helaḡa ai e ḡuriḡuriva neganai, Hahelaḡa Tauna Eli na e lalova ia na e kekero. Ena be unu e vara, to Hana na e manau bona mai hematauraina ida Eli e hereva henia. Ia ese e gwauraia ḡuriḡurina na Baibul lalonai mia. Una ḡuriḡuri ai ena abidadama, Dirava ihanamona herevadia, bona tenkiu herevadia e gwaurai.—1 Sam. 1:5-7, 12-16; 2:1-10.\n10 Danu, manau karana ese baine duruda diba ‘kara namo amo dika baita hadarerea.’ (Roma 12:21) Satana ena tanobada ai hekwakwanai na momo, bona kara dika taudia edia kara ese bae habaduda diba, to namona baita hekwarahi badu karana baita dadaraia. (Sal. 37:1) Tadikaka taihu padadiai hekwakwanai e varamu neganai, hisihisina na bada herea. Manau tauna na Iesu baine tohotohoa. Baibul na e gwaumu, haida ese Iesu “e ere dika henia, to se hedava. . . . A Hahemaoro Diravana maoromaorona e abidadama henia.” (1 Pet. 2:23) Iesu na mai dibana dava na Iehova sibona ese baine heni. (Roma 12:19) Una heḡereḡerena, Baibul ese Kristen taudia e haḡanidiamu bae manau bona kara dika basie hadava.—1 Pet. 3:8, 9.\n11, 12. (a) Haida ese e hanamodamu neganai edena dalai manau karana ese baine duruda? (b) Edena dalai eda dabua, heḡoeva dalana bona kara amo manau baita hahedinaraia?\n11 Lalo veri herevadia o haida ese bae hanamoda karana ese eda manau karana bae tohoa diba. Eseta mani aita laloa. Ia na mai hairaina bona laḡani ta lalonai muramura namodia amo e dahuava bona aniani namodia e heniava. Ia na dina iboudiai Parasa Basileiana ai e nohova ulatodia ida e laova, king ese baine lalonamo henidia totona. To Eseta na e hemataurai bona ena hemami e biaguava. Danu King ese ena kwini ai e halaoa neganai, ia na se hekokoroku.—Est. 2:9, 12, 15, 17.\nEda heḡoeva daladia ese e hahedinaraiamu ita be Iehova bona haida ta matauraidiamu, eiava ta hekokorokumu? (Paragraf 12 ba itaia)\n12 Manau karana ese baine duruda eda dabua bona heḡoeva daladia amo hemataurai karana baita hahedinaraia bona kara namodia baita kara. Bema ita na ta uramu taunimanima ese bae ura henida, dia namo baita hekokoroku eiava lalodia baita veri ita bae laloda bada totona, to namona na “lalo-manau asi daḡedaḡena” baita hahedinaraia. (1 Petro 3:3, 4 ba duahi; Ier. 9:23, 24) Kudouda ai e miamu lalohadai kereredia na eda kara amo be hedinaraimu. Heḡereḡere, eda kara amo baita hahedinaraiamu ita na kongrigeisen lalonai maduna badadia ta huamu, hehuni sivaraidia haida mai dibada, eiava bamoda haida na maduna e huamu tadikakadia. Eiava ḡau haida baita hahedinarai namonamomu dainai ita mo bae hanamoda, ena be haida edia heduru amo una ta karaia. Iesu na haheitalai namona e hahedinaraia. Ia ese e gwaurai herevadia momo na Heberu Toretoredia amo e abi. Ia na mai manauna ida unu e kara toma, unu amo e kamonai henia taudia na e diba ia e gwaurai herevadia na Iehova ena amo, dia ia sibona ena aonega amo e gwaurai.—Ioa. 8:28.\nABI HIDI TA KARAMU NEGADIA AI\n13, 14. Edena dalai manau karana ese baine duruda diba abi hidi maorodia baita kara?\n13 Ta karamu abi hidi idauidau ese eda manau karana baine tohoa diba. Aposetolo Paulo na Kaisarea ai e nohova ai, peroveta tauna Agabo ese e hamaoroa, bema ia na Ierusalem bainela, ia na bae ḡuia bona bae hamasea danu. Una hereva dainai tadikaka ese Paulo e noia Ierusalem na basinela. To, Paulo na lalona e hadaia bainela. Ia na sibona ena diba ai se tabekau eiava se gari. Ia na Iehova e abidadama henia momokani bona e heḡaeḡae Iehova ese baine siaia gabudia bainela. Tadikaka na una e diba neganai, idia na e manau bona Paulo na asie koua Ierusalem bainela.—Kara 21:10-14.\n14 Danu, manau karana ese baine duruda diba abi hidi maorodia baita kara, ena be asi dibada gabeai be dahaka bae vara. Heḡereḡere, bema ita na ful-taim hesiai ḡaukara ta baita karaiamu to gabeai baita goreremu neganai, dahaka be varamu? Bema tamada bona sinada burukadia e uramu baita durudia be ede bamona? Baita burukamu neganai, edena dalai siboda baita henarimu? Henanadai unu bamodia haeredia korikori na basita davarimu, ena be baita ḡuriḡurilaimu eiava hetahudia baita karamu. (Koh. 8:16, 17) To, Iehova iabidadama henina karana ese baine duruda, bena baita laloparara bona baita abia dae eda diba o goada na mai hetoadia. Eda hetahu karana baita karaia, haida edia heduru baita abi bona baita ḡuriḡuri murinai, Dirava ena lauma ena hahekau dalana baita badinaia na namo. (Kohelete 11:4-6 ba duahi.) Unu amo Iehova ese be hanamodamu, o dala maorona ai be hakaudamu.—Her. 16:3, 9.\nMANAU KARANA BAITA HAHEDINARAIA\n15. Edena dalai Iehova ena kara baita lalodia dobu karana ese baine duruda baita manau totona?\n15 Manau karana ena namo na momo dainai, edena dala ai una kara baita habadaia diba? Mani dala hani aita herevalaidia. Ginigunana na, Iehova ena kara badadia bona iena dagi baita lalodia dobu, unu amo baita manau bona Ia baita matauraia. (Isa. 8:13) Baita helalotao, ita na Siahu Idoinai Diravana ida ta rakamu, dia aneru o taunimanima ta ida. Una baita lalopararalaiamu karana ese be durudamu ‘Dirava imana siahuna henunai baita hahemanau’ totona.—1 Pet. 5:6.\n16. Dirava ena lalokau dalana baita laloa dobu karana ese edena dalai baine duruda manau karana baita hahedinaraia?\n16 Iharuana na, Iehova ese e lalokau henidamu daladia baita lalodia dobu neganai, be durudamu manau karana baita hahedinaraia. Aposetolo Paulo na e gwa, Iehova ese tauani regedia asi hairaidia na e “matauraidia badamu.” (1 Kor. 12:23, 24) Una heḡereḡerena, Iehova ese ita ta ta na e laloda badamu, ena be eda diba o goada na mai hetoadia. Ia ese ita na ma haida ida se haheḡereḡeredamu eiava ta kereremu neganai, dounu e lalokau henidamu. Iehova ena lalokau dainai, ena be edeseniai Ia baita hesiai henia, to dounu be gimadamu.\n17. Haida edia kara namodia baita lalodia ena namo be dahaka?\n17 Ihatoina na, Iehova ena hesiai ḡaukara na baita moalelaiamu, bema Ia baita tohotohoa, ma haida edia kara namodia baita lalodia. Dia namo taunimanima ese bae heaḡilaida eiava haida edia ḡaukara baita biagu, to mai manauda ida haida edia heduru baita tahu bona edia lalohadai baita abi dae. (Her. 13:10) Idia ese hahenamo bae abi neganai idia ida baita moale hebou. Bona Iehova baita hanamoa, badina ia ese ‘varavarada tanobada heḡeḡe-madai ai’ e hanamodiamu.—1 Pet. 5:9.\n18. Edena dalai laloda mamina baita hadibaia diba?\n18 Ihahanina na, Baibul ena hahekau herevadia amo laloda mamina baita hadibaia neganai, baita manaumu bona ma haida baita matauraidiamu. Iehova ena lalohadai heḡereḡerena ai ḡau baita lalomu neganai, baita lalo maoromaoromu. Hanaihanai baita stadimu, baita ḡuriḡurimu, bona ta dibamu ḡaudia baita badinamu neganai, laloda mamina na baita hagoadaia dibamu. (1 Tim. 1:5) Bona ma haida baita lalodia badamu. Bema unu baita kara tomamu, Iehova na e gwauhamata baine ‘hanamoda ḡuḡuru’ unu amo manau bona kara namodia ma haida baita hahedinarai.—1 Pet. 5:10.\n19. Dahaka ese baine duruda hanaihanai baita manau totona?\n19 Iuda peroveta tauna na se manau dainai, ena mauri e haboioa bona ena hetura karana Dirava ida e hadikaia. Una dainai, hekwakwanai ta davarimu neganai, namona na dounu manau karana baita hahedinaraia. Idaunega abidadama taudia bona hari ina negai manau taudia ese una e hamomokaniamu. Bema hanaihanai Iehova ida baita raka heboumu, baita uramu manau karana baita hahedinaraia. (Her. 8:13) Herevana dahaka ḡaukara ta karamu, to Iehova ida baita raka hebou na hahenamo hereadaena. Namona na una hahenamo baita laloa bada, bona baita ḡaukara goada Iehova ida baita raka hebou mai manauda ida ela bona hanaihanai.


Lev 15 | `MEU | STEP | Iehova ese Mose bona Aaron e hereva henidia, eto,\nTaunimanima tau-anidia taravatudia\n1 Iehova ese Mose bona Aaron e hereva henidia, eto, 2 Israel taudia ba hamaorodia, baoto: Tau ta ese enobou gorerena baine davana, ia na baine miro. 3 Ena enobou gorerena taravatuna binai: hura baine aru lasi eiava baine atua ahu, ia na miro. 4 E mahutalaia patana na miro, bona latadiai e helai kau ḡaudia iboudiai na mimiro. 5 Ena mahuta patana ai baine dau kau tauna na ena dabua baine huri, bona ranu ai baine digu, bona baine taubu ela bona dina baine diho. 6 Gorere tauna ena helai ḡauna ai baine helai tauna danu ena dabua baine huri, bona baine digu, bona baine taubu ela bona dina baine diho. 7 Gorere tauna kopina baine daua toho tauna danu ena dabua baine huri, bona baine digu, bona baine taubu ela bona dina baine diho. 8 Gorere tauna ese ḡoeva tauna baine kanudia, una ḡoeva tauna ese ena dabua baine huri, bona baine digu, bona baine taubu ela bona dina baine diho. 9 Hosi doruna ai helai ḡauna na gorere tauna baine helai kau, una ḡau na miro. 10 Gorere tauna henunai e miava ḡauna ta tau ta ese baine daua toho, ia na baine taubu ela bona dina baine diho; bona ḡau unuhetomadia baine abi tauna na ena dabua baine huri bona baine digu, bena baine taubu ela bona dina baine diho. 11 Gorere tauna ese imana ranu ai basine huri, a tau ta baine daua toho, una tau ese ena dabua baine huri, bona baine digu, bona baine taubu ela bona dina baine diho. 12 Gorere tauna ese baine daua toho urona na bae hamakohia, bona baine daua toho dihuna na ranu amo bae huria.\n13 Hari mai ena hura-aru tauna hurana bema doko, ia na dina hitu lalodiai baine haheḡoeva: ena dabua baine huri bona baine digu, bena baine ḡoeva. 14 Dina ihataurahanina ai, ia na kerea rua eiava pune natuna rua baine abidia, baine mailaidia Iehova vairanai, hebou kalagana iduarana ai; unuseni ai hahelaḡa tauna baine henia. 15 Bena hahelaḡa tauna ese baine hahelaḡadia, ta kara-dika boubouna ai bainela, ma ta ḡole-oho boubouna ai bainela; unu amo hahelaḡa tauna ese ia bagunai herohemaino karana baine karaia, Iehova vairanai, ena hura-aru dainai.\n16 Tau ta vesina bema aru, ia na ranu ai baine digu, tauna idoinai baine huria, bona baine taubu ela bona dina baine diho. 17 Vesi na dabua ai eiava kopi amo e kara dabuadia ai bema aru, unu dabua iboudiai eiava unu kopi iboudiai na bae huri, bona bae taubu ela bona dina baine diho. 18 Tau ta ese hahine ta ida bae eno bou, bena vesina baine aru, raruosi vada bae digu, bona bae taubu ela bona dina baine diho.\n19 Hahine ta rara baine karaia, ena nega korikori ai, ia be dina hitu baine miro; bona ta ese baine daua toho, ia danu baine taubu ela bona dina baine diho. 20 Ena miro dinadia ai baine hekurelai ḡaudia iboudiai na bae helaḡa, bona baine helailai ḡaudia iboudiai danu bae helaḡa. 21 Ena mahuta patana ai baine dau kau tauna na ena dabua baine huri, bona baine digu, bona baine taubu ela bona dina baine diho. 22 Ena helai ḡauna ai baine dau kau tauna danu ena dabua baine huri, bona baine digu, bona baine taubu ela bona dina baine diho. 23 Ena mahuta ḡauna ta eiava ena helai ḡauna ta latadiai tau ta ese bema daua toho, una tau baine taubu ela bona dina baine diho. 24 Tau ta ia ida bae eno bou, bena ia mirona ai baine miro, ia na baine taubu dina hitu, bona baine mahutalai patadia iboudiai bae miro.\n25 Hahine ta ena rara kara dinadia bema hoho, dia ena rara kara negana korikori ai, eiava ena nega korikori ai to baine daudau herea, ia na baine taubu ela bona una rara-kara baine doko, ena rara kara dinadia iboudiai heḡereḡerena ai, ia na baine taubu. 26 Baine mahutalai patadia iboudiai bae miro ena;l rara kara a adia korikoridia ai heḡereḡerena; bona baine helailai ḡaudia iboudiai danu bae miro, ena rara kara negana ai heḡereḡerena. 27 Unu ḡau baine daudia toho tauna danu baine miro; ena dabua baine huri, bona baine digu, bona baine taubu ela bona dina baine diho. 28 A ena rara kara bema doko, ia na dina hitu baine duahidia, bena baine ḡoeva. 29 Bena dina ihataurahanina ai, ia ese kerea rua eiava pune natuna rua baine abidia, hahelaḡa tauna dekena baine mailaidia, hebou kalagana iduarana ai. 30 Bena hahelaḡa tauna ese baine hahelaḡadia, ta kara dika boubouna ai bainela, ma ta ḡole-oho boubouna ai bainela. Unu amo hahelaḡa tauna ese ia bagunai herohemaino karana baine karaia, Iehova vairanai, ena rara kara dainai.\n31 Iniheto amo umui ese Israel taudia na edia miro amo ba haḡoevadia, lauegu dubu helaḡana, bogaragidiai e miamu dubuna, bae hamiroa, bena edia miro ai bae mase na garina. 32 Taravatu bunu: hura-aru tauna taravatuna,bona vesi-aru amo e miromu tauna taravatuna, 33 bona rara-kara hahinena taravatuna; kara miro taudia bona hahinedia taravatuna; bona hahine mai mirona ida e eno bou tauna taravatuna.


1Jo 3 | `SNC | STEP | Ḡoḡitaia, Tamara ḡena veuravini tu asikeikeina ḡita iatarai etoreato. Moḡesi naima ḡita ekiraḡirani Barau natuna. Moḡoni, ḡita tu ḡia natuna. Moḡa lorinai tanobara na maki asi eribarani, korana Barau maki asi ḡeribaiato.\n1 Ḡoḡitaia, Tamara ḡena veuravini tu asikeikeina ḡita iatarai etoreato. Moḡesi naima ḡita ekiraḡirani Barau natuna. Moḡoni, ḡita tu ḡia natuna. Moḡa lorinai tanobara na maki asi eribarani, korana Barau maki asi ḡeribaiato. 2 Ḡatagu mabarami, maitoma ḡita tu Barau natuna. Ḡita kara ai bita iaḡoni tu roḡosi bene fofori. Senaḡi ḡita ribara, Keriso befoforini ḡaronai, ḡita tu ḡia ilailanai bita iaḡoni, korana ḡia tu vetoḡana korikorinai bita ḡitaiani. 3 Tarimarima mabarari mai tuḡamaḡikau ḡeḡabiani tu, tauḡeri ḡevevaḡa-iarevani, korana Keriso tu asi mirona e asi vetoukauna ta.\n4 Rakava ḡeveini tarimari mabarari tu Barau ḡena taravatu ḡekira-fitoḡaiani, korana vei-rakava tu taravatu ḡekira-fitoḡaiani dagarana. 5 Senaḡi ḡomi tu ma ribami, Keriso efoforito korana tu, ḡita ḡera rakava bene ḡabi-veḡitari ḡana. Ḡia ḡenai rakava ta tu asiḡi. 6 Keriso nuḡanai etanuni tarimana tu asi evei-rakava rovaḡi-rovaḡini. Rakava eveini tarimana na Keriso tu asi eḡitaiato ema asi eribaiato maki.\n7 Natugu, ta na asi bene ḡofami. Veiḡa iobukaiobukari eveini tarimana tu vei-iobukaiobuka tarimana, vaḡa-ilailana Keriso kavana vei-iobukaiobuka tarimana. 8 A vei-rakava eveini tarimana tu Diabolo ḡena tarima, korana Diabolo tu tovotovona na veḡata roḡo evei-rakava-iaḡomani. Barau Natuna efoforito korana tu, Diabolo ḡena ḡauvei benema vaḡa-rakavaia ḡana.\n9 Barau ḡenana emaḡurito tarimana tu asi bevei-rakava rovaḡi-rovaḡini, korana Barau ḡena maḡuri tu ḡia ḡenai etanuni. Ḡia tu vei-rakava asi ma bevei-ḡenoḡoini, korana Barau tu ḡia Tamana. 10 Barau natuna ema Diabolo natuna vetoḡari ḡeri irau tu maiḡesi beḡe foforini: Veiḡa iobukaiobukari asi eveini tarimana ema tarikakana asi eura-vinirini tarimana tu dia Barau natuna.\n11 Tovotovona na veḡata ḡoseḡaḡiato guruḡana tu maiḡesi: Ḡita tata bitana veura-vevini. 12 Ḡita tu Kaino eveito kavana tu asi bitana vei. Ḡia tu Satani ḡena tarima. Tarina korikorina Abela evaḡi-maseato. Karase nai Kaino na evaḡiato? Korana ḡia ḡena veiḡa tu rakava, a tarina ḡena veiḡa tu iobuka.\n13 Tarikakagu mabarami, bema tanobara maḡurinai ḡetanuni tarimari na beiau-rakavamini nai, nuḡami asi beḡene farevaḡi. 14 Ḡita ribara, ḡita tu mase ḡenana maḡuri ḡenai tavanaḡito. Vetoḡana tu tarikakara taura-vinirini. Tarikakana asi eura-viniani tarimana tu roḡo mase nuḡanai etanuni. 15 Deikara tarikakana eiau-rakava-viniani tarimana tu vevaḡideba tarimana. Ḡomi ribami, vevaḡideba tarimana nuḡanai tu maḡuri vanaḡivanaḡi asi etanuni. 16 Keriso na ḡena maḡuri etore-tariato, ḡita bitana maḡuri ḡana. Monai veuravini anina bita ribaiani. Moḡa lorinai ḡita na maki tarikakara dairi ai ḡera maḡuri bitana tore-tariri neḡi namo. 17 Bema tarima ta ma ḡena farefare vovoka, benamo tarikakana ta beḡitaiani ḡena rabu ai, senaḡi asi ma bevetuḡa-ḡwaiani e asi bevaḡa-kavaiani, kamara dabarai Barau ḡena veuravini ḡia nuḡanai betanuni? 18 Natugu, ḡera veuravini tu dia guruḡa koriri ai moḡo bitana kiraḡiri, senaḡi veiḡai ema moḡoni ai bitana vaḡa-foforia.\n19 Monana vau bita ribani, ḡita tu Barau ḡena guruḡa moḡonina na beḡori-kaurani, ema Barau ḡoiranai nuḡara beḡe kokoreni. 20 Bema ḡita nuḡara beḡe kirani, ḡita tu kerere, bitana riba, Barau tu barego, a ḡita nuḡara tu kei, ema Barau tu dagara mabarari ma ribana. 21 Ḡatagu mabarami, bema ḡita nuḡara na asi beḡe kiraḡi-kerererani nai tu, ḡita nuḡara tu ma gwadara ḡesi Barau ḡoiranai bita ruḡa-tarini. 22 Ema bita noḡiani dagarari mabarari Barau na bevinirani, korana ḡena taravatu guruḡari takorana-iaḡirini ema Barau vaḡa-iakuna veiḡari taveirini nai. 23 Ḡia ḡena taravatu guruḡana tu maiḡa: Ḡia Natuna Iesu Keriso arana bitana vaḡa-moḡonia, ema ḡita tata bitana veura-vevini, Keriso na taravatu guruḡana evinirato ilailanai. 24 Barau ḡena taravatu guruḡari ekorana-iaḡirini tarimana tu Barau nuḡanai etanuni, ema Barau maki ḡia nuḡanai etanuni. Barau na Iauka Veaḡa evinirato, monana ḡita taribani, ḡia tu ḡita nuḡarai etanuni.


2 SAMUEL 24 - Buk Baibel long tokples Motu\n- 2 SAMUEL\n2 SAMUEL 24\n1Iehova ena badu ma e vara lou Israel taudia latadiai. Bena idia ihadikadia totona ia ese David e dibaḡania, eto, Aola, Israel taudia bona Iuda taudia ba hagaudia lao.\n2Taunabunai, hanua pavapavana ese Ioab bona ena tuari biagudia e hamaorodia, eto, Israel iduhudia iboudiai ba rakadia hanai, Dan amo ela bona Bere-sieba, bona taunimanima iboudiai ba hagaudia, baina diba idia be hahida.\n3A Ioab ese hanua pavapavana e hamaoroa, eto, Iehova, emu Dirava, ese taunimanima na nega sinahu-ta amo baine hahutumadia, bona egu lohia bona egu pavapava matamu ese bae itadia; a dahaka dainai egu lohia bona egu pavapava ese ina kara o moalelaiamu?\n4A hanua pavapavana ena hereva ese Ioab bona tuari biagudia edia hereva e laodia ahu. Taunabunai, Ioab bona tuari biagudia ese hanua pavapavana vairana amo e raka lasi, Israel taudia bae hagaudia totona.\n5Idia ese Ioridane sinavaina e hanaia, Aroere ai e matamaia; koura bogaraginai e miamu hanuana amo e matamaia, Gad kahana ai ela, ma ela, ela bona lasere.\n6Bena Gilead ai e kau, una murinai Kade ai e kau, Hiti taudia edia tano ai. Una murinai Dan ai e kau; bena Dan amo e raka heḡeḡe ela bona Sidono,\n7bona Turo kohorona, bona Hivi taudia bona Kanaan taudia edia hanua iboudiai. Unu amo Iuda diho kahana ai e lasi, Bere-sieba ai.\n8Taunabunai, idia ese tano idoinai e rakaia hanai, ela bona Ierusalem ai ma e kau. Edia laolao dinadia na hua taurahani-ta bona dina ruahui.\n9Bena Ioab ese taunimanima ihagaudia herevana na hanua pavapavana e henia: Israel ai goada taudia mai edia dare na domaga taurahani, bona Iuda taudia na domaga ima.\n10Bena David na lalona ese e botaia, taunimanima e hagaudia murinai. Bena David ese Iehova e hereva henia, eto, Vada na kerere dikadika egu kara ai. Iehova e, na noimumu, emu hesiai tauna ena dika bavabia oho; badina be vada na kavakava herea.\n11Daba ai, David na e tore isi negana ai, Iehova ena hereva na peroveta tauna Gad, David ena mata-hanai tauna, enai e kau, eto,\n12Aola, David ba hamaoroa, baoto “Iehova na ini e gwau tomamu: Ḡau toi na dudu henirnumu, tamona bavabia hidi, bena unu baina kara henimu toma”.\n13Taunabunai, Gad na David dekena ela, e hamaoroa, eto, Laḡani toi lalodiai doe na emu tano ai baine kau a? Eiava, hua toi lalodiai inaimu ese bae hahavamu, bena vairadia amo ba heau a? Eiava, dina toi lalodiai gorere na emu tano ai baine dai hanai a? Ba haeroa, bena ba hereva, e siaigu Diravana ese ede baina haere henia toma.\n14Bena David ese Gad e haere henia, eto, Daragu eme doko; Iehova imana ai baita moru be namo, badina be ena hebogahisi na bada; a lau na taunimanima imadia ai basina moru.\n15Taunabunai, Iehova ese dai-hanai gorerena ta Israel latanai e siaia, daba amo, ela bona e gwauraia negana e ore. Bena Dan amo ela bona Bere-sieba taunimanima gerebu-hitu e mase.\n16A aneru ese Ierusalem ihabua-tarina totona imana e toi roro henia negana ai, Iehova na una dika amo e helalo kerehai, bena ia ese taunimanima ihabua-taridia aneruna na e hamaoroa, eto, Vadaeni, imamu a haloua. Iehova ena aneru na Arauna, tau Iebusu, ena uit ikwadina gabuna badibadinai noho.\n17David ese hari taunimanima e aladiava aneruna e itaia, bena ia ese Iehova e hereva henia, eto, Lau na vada na kara dika, vada na kara havara; a ini mamoe be ede vada e kara toma? Lau na noimumu, oi imamu ese lau baine hadikagu, bona tamagu ena iduhu baine hadikaia.\n18Una dina ai, Gad na David dekena ela, eto, A dae lao, Arauna, tau Iebusu, ena uit ikwadina gabuna ai Iehova ena ihaboulaina patana ta ba larebaia.\n19Bena Gad ena hereva dainai David na e dae ela, Iehova ena haheḡani heḡereḡerena.\n20Arauna na e roha lao, hanua pavapavana mai ena hesiai taudia ida e itadia, ia dekena e maiva; bena Arauna na e raka lasi, tano ai e goru diho, hanua pavapavana e toma henia diho.\n21Bena Arauna eto, Egu lohia bona egu pavapava na ena hesiai tauna dekegu vada oma badina be dahaka? David eto, Emu uit ikwadina gabuna na baina hoia, Iehova ena ihaboulaina patana ta baina larebaia, dai-hanai gorerena na taunimanima edia amo baine heabi-oho helaoreana.\n22Bena Arauna ese David e hamaoroa, eto, Egu lohia bona egu pavapava emu lalo-hadai namona heḡereḡerena, ḡau bavabi bona ba hahelaḡa. Boromakau mamaruanedia bini, ḡole-oho boubouna gaudia; bona uit ikwadilaina audia bona boromakau pagadia madunadia na lahi audia ai baela.\n23Pavapava e, Arauna ese ini ḡau iboudiai na hanua pavapavana e heniamu. Arauna ese hanua pavapavana ma e hereva henia, eto, Iehova, emu Dirava, ese baine abimu dae.\n24A hanua pavapavana ese Arauna e haere henia, eto, Lasi, baina hoia, davana na baina henimu. Asi davadia gaudia na basina hahelaḡadia, gole-oho boubou ḡaudia ai basina halaodia, Iehova, egu Dirava, ena. Taunabunai, David ese uit ikwadilaina gabuna bona boromakau mamaruanedia na e hoi, davadia na e heni, silver sekeledia imahui.\n25Bena David ese ihaboulaina patana ta unuseni ai e larebaia, Iehova ena; bona ḡole-oho bouboudia bona maino bouboudia e hahelaḡadia. Taunabunai, Iehova ese noinoi tano dainai na e kamonaidia, bona dai-hanai gorerena na Israel ena amo e hegwau tao.\n< 2 SAMUEL 23\n1 HANUA PAVAPAVADIA >


Kohu Momo Maurina Idadaraina Karana ese Moale E Havaraiamu\n“Noho-Hedoa Taudia” Baita Durudia, ‘Iehova Isiaina Bae Lao Heni mai Moaledia Ida’\n“Noho-Hedoa Taudia” Natudia Baita Durudia\nLIFE STORY Ena be Lau Na Mu, to Dounu Ma Haida Na Hadibadiamu\nEmui Lalokau Na Basine Keru\n“Oi ese O Lalokau Henigu Badamu A?”\nGaio ese Tadikakana E Durudia Dalana\nFROM OUR ARCHIVES “Emai Ura Bona Lalokau Na E Goada, Dia Guna Heḡereḡerena”\nThe Watchtower (Study Edition) | May 2017\nDANIEL BONA MIRIAM na September 2000 ai e headava bona Barcelona hanuana, Spain ai e nohova. Daniel na e gwa: “Ai na taḡa maurina a moalelaiava. Moni ḡaukara a karava dainai restaurant namodia ai a anianiva, gabu idauidau a laova, bona dava bada dabuadia a hahedokilaiva. Danu a haroro hanaihanaiva.” To ḡau ta ese edia mauri na e haidaua.\nLaḡani 2006 hebouhebouna ta ai, Daniel na tok ta ese kudouna e hamarerea, una tok ai ina henanadai e gwauraia: “Ita be ta ḡaukara goadamu ‘mase gabuna ai e dedi dobimu taudia’ ta durudiamu mauri dalanai bae raka totona, a?” (Her. 24:11) Una tok ai e hahedinaraia Baibul ai hahemauri sivaraina na haida baita hadibalaidia na namo. (Kara 20:26, 27) Daniel na eto, “Na mamia Iehova na lau e hereva heniguva.” Una tok ese danu e hahedinaraia ta ese ena hesiai ḡaukara baine habadaia neganai baine moale. Daniel na e diba una na momokani. Miriam na vada e painiava bona hahenamo momo e moalelaiva.\nDaniel na e gwa: “Lalogu na hadaia egu mauri lalonai ḡau haida baina haidau.” Bona unu e kara toma. Ena moni ḡaukara horana e hamaraḡia, painia ḡaukara e karaia matama, bona pablisa dia momo gabudiai ia bona Miriam ese haroro ḡaukara bae karaia moalena e lalohadailaia.\nHEKWAKWANAI BONA SIVARAI NAMONA\nMay 2007 ai, Daniel bona Miriam na moni ḡaukara amo e doko bona Panama ela, guna e vadivadia hanuana ta. Edia teritori matamatana na motumotu haida Bocas del Toro Archipelago, Caribbean Davarana ai, unuseniai Guaymi taudia momo e nohomu. Daniel bona Miriam na e lalova edia moni na heḡereḡere Panama ai hua 8 heḡereḡerena bae noho.\nIdia na dingi amo motumotu e laova bona e kauva neganai basikele e ḡaukaralaiva, bona idia na nega ginigunana dina siahu lalonai basikele amo 32 kilomita mai kahana ororo e daraiava. Daniel na e hesiku dainai kahirakahira e maserea. To edia laolao ai, Guaymi ruma besedia ese e abidia dae, badina Daniel bona Miriam ese edia gado taina na e dibaia. Se daudau, idia ese Baibul stadi 23 e karadia.\nTo, edia moni e ore neganai, idia na e lalometau. Daniel na e gwa: “Iruru matamai e diho bona a lalo emai hanua Spain baia lou lao. To asia ura emai Baibul stadi taudia baia rakatanidia.” To hua ta murinai, idia na sivarai namona ta e abia. Miriam na e gwa: “Ai na e boirimai spesol painia ḡaukara baia karaia. Emai asainmen basia rakataniamu dainai a moale!”\nE MOALELAIA ḠAUNA\nLaḡani 2015 ai, orea lalonai e vara senisi haida dainai, Daniel bona Miriam na e noidia regula painia ḡaukara bae karaia. Idia be dahaka e kara? Idia ese Salamo 37:5 ena hereva e abidadama henia, eto: “Oiemu dala idoinai Iehova imana ai bavatoa; ia bavabidadama henia, ia ese baine ḡaukaralaia.” Edia painia ḡaukara iduruna totona moni ḡaukara e davari, bona hari idia na Panama ai, Veraguas provins ena kongrigeisen ta e duruamu.\nDaniel na e gwa: “Spain do asia rakatania neganai, ai na a daradarava kohu momo maurina be baia dadaraia dibamu eiava lasi. To una mauri a dadaraia dainai hari ai na a moalemu bona ḡau ta ai asia dabumu.” E moalelaia ḡauna badana be dahaka? Idia na e gwa: “Manau taudia baia durudia Iehova bae dibaia na emai moale ḡauna badana!”\nTHE WATCHTOWER (STUDY EDITION) May 2017


Eze 11 | `MEU | STEP | Bena Lauma ese e haheabigu isi, Iehova ena dubu mairiveina kahana ikoukouna, mairiveina kahana e vaira henia ḡauna, e laohaigu. Hari ikoukou iduarana ai tatau ruahui-ima na itadia, bona idia bogaragidiai laasania Asuru bona Pelatia Benaia, bese lohiadia, na itadia.\nIsrael lohiadia igwau-henidia\n1 Bena Lauma ese e haheabigu isi, Iehova ena dubu mairiveina kahana ikoukouna, mairiveina kahana e vaira henia ḡauna, e laohaigu. Hari ikoukou iduarana ai tatau ruahui-ima na itadia, bona idia bogaragidiai laasania Asuru bona Pelatia Benaia, bese lohiadia, na itadia. 2 Bena ia ese e hamaorogu, eto, Taunimanima natuna e, kara havara e lalo hatamu, bena hahealo herevadia dikadia ina hanua lalonai taunimanima e hamaorolaidiamu taudia bini. 3 Idia na e tomu, Ruma ihaginidia negana na do se kahikahi; ina hanua na vamu inadulaina urona, bona vamu na ita. 4 Taunabunai, idia latadiai ba peroveta; taunimanimanatuna e, ba peroveta.\n5 Bena Iehova ena Lauma ese e rohegu; bena ia ese e hamaorogu, eto, A hereva, agowa, Iehova ini e gwau tomamu: Israel besena e, umui na ene o laloa tomamu; badina be lalo-hadai dahaka dahaka lalomui ai e varamu na dibagu. 6 Emui mase taudia vada o hahutumadia ina hanua ai, bona ariarana na vada e aladia taudia ai vada o hahonudia. 7 Taunabunai, Ḡaubada Iehova na ini e gwau tomamu: Emui mase taudia, hanua bogaraginai vada o atodia, idia na vamu, bona ina hanua na inadulaidia urona; a umui na bogaragina amo bae hakaumui lasi.\n8 Ḡaubada Iehova na e tomu, Dare garina vada o gari; bena lau ese dare na latamui ai baine mailaia. 9 Ia bogaragina amo baina hakaumui lasi, bona idau taudia imadia ai baina atomui, bona hahemaoro karadia baina kara henimui. 10 Dare ese baine alamui, bona lau ese Israel tanona hetoana ai baina hahemaoro henimui; bena ba diba lau na Iehova. 11 Ina hanua na emui uro ai basinela, bona umui na vamu ai basiola ia lalonai. Israel tanona hetoana ai baina hahemaoro henimui, 12 bena ba diba lau na Iehova; badina be egu taravatu daladia ai asio raka, bona egu hahedua herevadia asio badinadia, a e ḡeḡemui dae besedia edia hahedua herevadia heḡereḡeredia ai vada o kara.\n13 Bena lau na perovetava lalonai Pelatia Benaia e mase. Bena na goru diho, na lolo badabada, nato, Ḡaubada Iehova e, Israel kwabukwabudia ba ha-oredia vaitani a?\nNega matamatana do bainema\n14 Iehova ena hereva na egu ai e kau, eto: 15 Taunimanima natuna e, tadikakamu, tadikakamu korikori, oi ida gabu daudau ai vada e hanohodia taudia, Israel besena idoinai, ena taunimanima iboudiai, na Ierusalem inoholaina taudia ese vada e herevalaidia, eto, Idia ese Iehova vada e rakatania, dauha vada ela; ina tano na ita vada e henida, baita ḡaunaia totona. 16 Taunabunai oi na baoto, Ḡaubada Iehova na ini e gwau tomamu: Ena be dauha na laohaidia, bese idau-idau bogaragidiai, ena be tano idau-idau lalodiai na hakarohodia rohoroho, to vada ela tanodia lalodiai lau na edia gabu helaḡana ina nega hekada hanai. 17 Taunabunai baoto, Ḡaubada Iehova na ini e gwau tomamu: Bese idau-idau bogaragidia, amo baina hahegogomui, bona tano idau-idau, lalodiai vada e hakarohomui tanodia, amo baina haheboumui, Israel tanona na baina henimui. 18 Bena unu baela negana ai, idia ese ḡau dika-hereadia iboudiai bona ena kara dika-rohorohodia iboudiai na iena amo bae abidia oho. 19 Bena lalodia na baina hatamonadia, bona lauma matamatana na idia lalodiai baina atoa; lalo-auka na idia lalodia amo baina abia oho, Ialo-manada baina henidia. 20 Bena egu taravatu daladia ai bae raka bona egu hahedua herevadia bae badinadia bona karadia bae kara, idia na lauegu bese taudia ai baela, bona lau na edia Dirava ai bainala. 21 A lalodia ese edia ḡau dika-hereadia bona edia kara dika-rohorohodia e ura henidiamu taudia be lau ese edia kara davadia na tubuadia ai baina haloudia. Ḡaubada Iehova na e herevamu.\n22 Bena kerubi ese hanidia e idi roro, mai ava-keikeidia idia badibadidiai, bona Israel Diravana hairaina na idia daediai. 23 Bena Iehova hairaina na hanua bogaragina amo e dae, hanua mairiveina kahana ororona ai e miava. 24 Bena Lauma ese e haheabigu isi, bona Dirava ena Lauma mata-hanaina lalonai Kaldea e laohaigu, unuseni ai vada e hanohodia taudia dekediai. Bena hari mata-hanai, na itaia ḡauna, ese e rakatanigu. 25 Bena Iehova ese vada e haheitalaigu ḡaudia iboudiai na lau ese unuseni ai vada e hanohodia taudia na hamaorolaidia.


Exo 23 | `MEU | STEP | Sivarai koikoi basio gwauraia. Kara dika taudia ida basio henega bou, hahebade koikoi igwaurina totona.\n1 Sivarai koikoi basio gwauraia. Kara dika taudia ida basio henega bou, hahebade koikoi igwaurina totona. 2 Hutuma muridiai basio raka, kara dika ikarana totona, eiava hahemaoro ihagagevana totona. 3 A ogoḡami tauna danu basio durua hahemaoro ihagagevana ai.\n4 Inaimu ena boromakau eiava ena doniki baine heau boio bena oi ese ba davaria, ba hakaua lou lao ia dekenai. 5 Inaimu ena doniki ba itaia, ena maduna matauna dainai e goru dihomu, ba durua; ena be iduruna so uramu, to ba durua.\n6 Ogoḡami tauna baine hahemaoro negana ai, hahemaoro basio hagagevaia ienai. 7 Basio hahebade koikoi; asi ena kerere tauna eiava kara maoromaoro tauna basio alaia mase; badina be kara dika tauna basina bogaia hisi. 8 Laloani monina basio abia; badina be lalo-ani monidia ese mata-kito taudia matadia e hakepuludiamu, bona kara maoromaoro taudia edia kara e hagagevadiamu.\n9 Noho-hedoa tauna basio hahisia. Noho-hedoa mamina vada o abia, badina be umui danu Aigupto tanona ai o noho hedoava.\n10 Laḡani tauratoi uma ḡaudia ba hado emu tano ai, bona anidia ba habou; 11 a laḡani ihahituna ai ia na baine vahu, ogoḡami taudia ese anina bae abia. Orena na uda boromadia ese bae ania. Emu vine imeana bona emu olive imeana danu unu ba karadia toma.\n12 Dina tauratoi ba ḡaukara. Dina ihahituna ai ba laḡa ani; emu boromakau bona emu doniki danu bae laḡa ani; emu hesiai hahinena natuna bona noho-hedoa tauna ese danu goada matamata bae abia. 13 Egu hereva iboudiai ba lalodia tao; dirava idaudia basio herevalaidia, bona ladadia basio hato.\n14 Laḡani ta lalonai aria toi ba kara, egu. 15 Asie-hatubua-flaoana ariana ba karaia: dina hitu asie hatubua flaoana bavania, gunaguna na haduamu heḡereḡerena, nega korikorina ai, hua ladana Abib lalonai, badina be una hua lalonai Aigupto amo o raka lasi. Asi tauna ta imana kavakava baine hedinarai lau vairagu ai. 16 Taboro ariana danu bba karaia, emu uma anidia ba utu matama negana ai. Lailai huana lalonai roge ariana danu ba karaia, emu uma anidia idoidiai emu roge ai ba habou vaitani negana ai. 17 Laḡani ta lalonai emu mamaruane iboudiai na nega toi Ḡaubada Iehova vairanai bae hedinarai.\n18 Egu ihaboulaina rarana na e hatubua flaoana ida basio atodia hebou; egu aria digarana na basine mia rani.\n19 Emu uma anidia roboadia namo-hereadia na Iehova emu Dirava ena dubu ai ba rakalaia vareai.\n20 A itaia, aneru ta na siaiamu, oi vairamu ai bainela, dala ai baine simamu, bona vada na abia heḡaḡae gabuna ai baine hakaumu vareai. 21 Ba hakala henia, erena ba kamonai; basio gwau edeede henia; badina be emu kara rea basine laloa nege, lau ladagu na ia lalonai dainai. 22 A ia erena ba kamonai bona lauegu hereva iboudiai ba badinadia; bena oi inaimu be lau inaigu ai baina halaodia, bona oi bae tuari henimu taudia na lau danu baina tuari henidia.\n23 Egu aneru na oi vairamu ai bainela, Amoro taudia bona Hiti taudia bona Perisi taudia bona Kanaan taudia bona Hivi taudia bona Iebusu taudia edia tano ai baine hakaumu vareai, bena lau ese baina habuadia tari. 24 Una negana ai edia dirava basio toma henidia diho bona isiaidia basio lao heni, bona edia kara danu basio tohotohodia; ba hadareredia vaitani, bona edia au-tubua ba ḡiḡidia rohoroho. 25 Iehova emui Dirava mo isiaina ba lao heni; bena emu flaoa bona emu ranu lau ese baina hanamodia, bona emu gorere baina abia oho; 26 emu mauri ḡauna ta basine mara dika bona ta basine gabani emu tano ai; emu mauri dinadia baina haḡuḡurudia. 27 Egu hahegari na oi vairamu ai baina siaia, ediai ba kau taudia lalodia baina hadaradaradia, bena inaimu iboudiai na bae heau muri. 28 Nanigo danu baina siaidia vairamu ai, idia ese Hivi taudia bona Kanaan taudia bona Hiti taudia oi vairamu ai baina luludia lasi. 29 Laḡani tamona lalonai basina luludia lasi, edia tano baine vahu na garina, bona uda boromadia bae hutuma bena bae hadikamu na garina. 30 Metaira-metaira baina luludia lasi, ela bona umui na ba hutuma, bena tano bavabia emui. 31 Emu tano hetoadia baina kara, Davara Kakakakana amo ela bona Filistia taudia edia davara, bona tano ḡaḡaena amo ela bona Eufrate sinavaina: badina be umu tano taudia oi imamu ai baina atodia, oi vairamu ai do ba luludia lasi. 32 Idia ida basio herohemaino, bona edia dirava ida basio herohemaino. 33 Emu tano ai basie noho, bae hahekwakwanaimu bena vairagu ai ba kara dika na garina; badina be edia dirava boma toma henidia diho, oi na boma hekwakwanai.


1Sa 23 | `MEU | STEP | Haida ese David e hamaoroa, eto, A kamonai: Filistia taudia ese Keila e tuari heniamu, bona uit ikwadilaina gabudia ai uit e dadimu.\n1 Haida ese David e hamaoroa, eto, A kamonai: Filistia taudia ese Keila e tuari heniamu, bona uit ikwadilaina gabudia ai uit e dadimu.\n2 Taunabunai, David ese Iehova e nanadaia, eto, Lau bainala, hari Filistia taudia baina tuari henidia, eiava? Iehova ese David e haere henia, eto, Aola, Filistia taudia ba tuari henidia, bona Keila ba hamauria. 3 A David ena orea taudia ese e hamaoroa, eto, A laloa, ai na mai garimai ida a nohomu ina Iuda ai; bema Keila baitala, Filistia taudia baita tuari henidia, emai gari baine bada herea. 4 Bena David ese Iehova ma e nanadaia lou; Iehova ese ma e haere henia, eto, A tore isi, Keila aola, lau ese Filistia taudia na oi imamu ai baina atodia. 5 Bena David mai ena orea taudia ida na Keila ela, Filistia taudia e tuari henidia, edia boromakau e dadidia, bona taunimanima hutuma e aladia mase. Taunabunai, David ese Keila taudia e hamauridia.\nSaulo ese David iala-masena dalana e tahua\n6 Abiatara Ahimelek na David dekena e heau, Keila ela, negana ai, ia na unuseni ai e kau mai dabua helaḡana ta imana ai. 7 Una negana ai haida ese Saulo e hamaoroa, David na Keila ai vada e kau. Bena Saulo eto, Dirava ese lau imagu ai vada e atoa; badina be hanua ta mai ikoukouna bona mai maḡuna lalonai vada e raka vareai, sibona vada e hekou ahu. 8 Bena Saulo ese ena orea taudia iboudiai e boiridia, tuari baela, David mai ena orea taudia ida Keila ai bae koudia ahu totona.\n9 David be dibana Saulo ese ia ihadikana dalana e tahua; bena ia ese Abiatara e hamaoroa, eto, Dabua helaḡana a mailaia. 10 Bena David eto, Iehova e, Israel Diravana e, lau binai emu hesiai tauna vada na kamonai momokani Saulo ese ena dala e tahuamu, Keila bainema, hanua na baine habuaia tari lau daigu ai. 11 Keila taudia ese ia imana ai bae atogu eiava? Saulo na do bainema, lau binai emu hesiai tauna vada na kamonai heḡereḡerena, eiava? Iehova e, Israel Diravana e, lau na noimumu, lau binai emu hesiai tauna ame hamaorogu. Iehova eto, Ia na bainema. 12 David ma e henanadai, eto, Keila taudia ese lau bona egu orea taudia Saulo imana ai bae atomai eiava? Iehova eto, Ia imana ai bae atomui.\n13 Bena David mai ena orea taudia sinahu-tauratoi sisivana ida e toreisi, Keila e rakatania, e loa eva-eva. Haida ese Saulo e hamaoroa David na Keila amo vada e roho mauri; bena Saulo na unu se raka lao. 14 A David na tano ḡaḡaena ai e nohova, ororo doridia gabudia ai, Sifi tano ḡaḡaena ororodia ai. Dina iboudiai Saulo ese e tahuava, a Dirava ese ia irnana ai se atoa kau.\n15 David na e gari, badina be Saulo na vada e raka lasi, iena mauri iabiohona dalana e tahuava. David na Hore ai e nohova, Sifi tano-ḡaḡaena ai. 16 Bena Saulo natuna Ionatan e tore isi, David dekena ela Hore ai, Dirava ladana ai e hagoadaia. 17 Ia ese e hamaoroa, eto, Asio gari; badina be tarnagu Saulo imana ese basine davarirnu; oi na Israel pavapavana ai baola, bona lau na oi murimu ai bainala. Tamagu Saulo danu dibana. 18 Bena raruosi na Iehova vairanai e hegwauhamata heheni; bena David na Hore ai e noho, a Ionatan na ena hanua ela.\n19 Una negana ai Sifi taudia na Saulo dekena ela, Gibea ai, eto, David na ai bogaragimai ai e komumu, gabu aukadia Hore ai, Hakila ororona ai, lesimono diho kahana ai. 20 Taunabunai, pavapava e, baola, emu ura ba haḡuḡurua; a ai emai ḡaukara be oi pavapava taumu imamu ai baia atoa kau. 21 Saulo eto, Iehova ese baine hanamomui, badina be umui ese vada o bogagu hisi. 22 Aola, ba diba momokani iena noho gabuna be edena, bona daika ese vada e itaia unuseni ai; badina be haida ese vada e hamaorogu, ia na koikoi aonega dikadika tauna. 23 Taunabunai, do ba itaia tao, ena komu gabudia iboudiai ba dibadia; bena sivarai momokanina na dekegu ba mailaia. Bena lau na umui ida baitala; bema ia na una tano ai noho, lau ese Iuda ena daha daha iboudiai bogaragidiai do baina tahua. 24 Bena idia na e tore isi, Saulo vairana ela, ela bona Sifi.\nUna negana ai David mai ena orea taudia ida na Maono tano-ḡaḡaena ai, Araba tanona ai, Iesimono diho kahana ai. 25 Bena Saulo mai ena orea taudia ida na ia itahuna ela. Haida ese David e hadibaia; taunabunai ia na haga-nadina ela, Maono tano-ḡaḡaena ai. Saulo ma e kamonai, benaia ese David e hahavaia, Maono tano-ḡaḡaena ai. 26 Saulo mai ena oreataudia ida na ororo kahana amo e raka, a David mai ena orea taudia ida na ororo kahana amo ma e raka; David na e ḡava, Saulo ena amo baine roho mauri eto. A Saulo mai ena orea taudia ida ese David mai ena orea taudia ida e koudia heḡeḡe, bae abidia mauri helaoreana. 27 Una negana ai gwaukau tauna ta Saulo dekenai e kau, eto, Aoma haraḡa, badina be Filistia taudia na tano vada e tuari henia. 28 Taunabunai, Saulo ese David igavana amo e lou lao, Filistia taudia e tuari henidia. Una dainai, una gabu ladana e hatoa Roho-mauri Nadina. 29 David na unu amo e dae ela, Engedi ena ororo doridia ai e nohova.


Amo 7 | `MEU | STEP | Bena Ḡaubada Iehova ese e haheitalaigu, ia ese kwadi e haboudia heḡaeḡaeva, rei matamatana e tubu louva negana ai; una na rei ena tubu iharuana, pavapava ena rei vada e utua murinai.\n1 Bena Ḡaubada Iehova ese e haheitalaigu, ia ese kwadi e haboudia heḡaeḡaeva, rei matamatana e tubu louva negana ai; una na rei ena tubu iharuana, pavapava ena rei vada e utua murinai. 2 Unu kwadi ese tano reina vada e ania ore murinai, lau na hereva, nato:\nḠaubada Iehova e, lau na noimumu, ba heboga hisi.\nIakob ede baine gini toma?\nIa na maraḡi herea.\n3 Bena Iehova ese e helalolaia kerehai;\nIehova eto “Ina na basine hekara”.\n4 Taunabunai Ḡaubada Iehova ese e haheitalaigu, na itaia, Ḡaubada Iehova ese hahemaoro e boilaia, lahi ḡauna; bena una lahi ese gadobada e hakaukauava bona tano e araiava. 5 Bena lau nato:\nḠaubada Iehova e, lau na noimumu, a doko.\n6 Bena Iehova ese e helalolaia kerehai;\nḠaubada Iehova eto “Ina danu basine hekara”.\n7 Ma e haheitalaigu, na itaia, Ḡaubada na gini-maoro varona amo e haginia habana badibadinai e gini, mai gini-maoro varona ta imana ai. 8 Bena Iehova ese e hereva henigu, eto, Amos e, dahaka o itaiamu? Lau nato, Gini-maoro varona ta. Bena Ḡaubada eto:\nA itaia, gini-maoro varona ta\negu bese Israel bogaragidiai na atoamu;\nnega ta ai basina lagaudia hanai lou.\n9 Isaak ena atai gabudia bae ḡaḡae,\nIsrael ena gabu helaḡadia bae vahu;\nbona Ieroboam ena iduhu na dare amo baina tuari henidia.\nAmos bona Amasia\n10 Bena Amasia, hahelaḡa tauna Betele ai, ese gwaukau e siaia, Ieroboam, Israel pavapavana, dekenai, eto, Amos ese oi ihadikamu dalana e karaia hatamu, Israel besena bogaraginai; tano taudia lalodia na asie heḡereḡere iena hereva iboudiai ihaheaukalaidia ai. 11 Badina be Amos na ini e gwau toma:\nIeroboam na dare amo do baine mase,\nbona Israel taudia na edia tano amo bae abidia oho,\ndauhai bae hanohodia.\n12 Bena Amasia ese Amos e hamaoroa, eto, Mata-hanai taumu e, aola, Iuda tanona ba heau lao, unuseni ai bavaniani bona ba peroveta; 13 a nega ta ai Betele ai basio peroveta lou, badina be ina na hanua pavapavana ena gabu helaḡana bona basileia ena dubu.\n14 Bena Amos ese Amasia e haere henia, eto, Lau na dia peroveta tauna, bona dia peroveta tauna natuna. Lau na mamoe bona sukamore audia ireḡudia tauna; 15 bena Iehova ese manoe serina iḡavana amo e abigu. Bena Iehova ese e hamaorogu, eto, Aola, egu bese Israel ediai ba peroveta.\n16 Taunabunai, Iehova ena hereva a kamonai.\nOi na o tomu “Israel taudia latadiai basio peroveta\nbona Isaak iduhuna taudia latadiai basio haroro”.\n17 Taunabunai Iehova ini e gwau tomamu:\nAdavamu na ariara hahinena ai bainela, hanua lalonai;\nnatumu mamaruanedia bona hahinedia na dare ai bae mase,\nbona emu tano na haida ese bae heharilaia;\noi na tano dia ḡoeva ai ba mase,\nbona Israel na momokani edia tano amo bae abidia oho,


ESODO 34 - Buk Baibel long tokples Motu\n1Iehova ese Mose e haduaia, Huro-nadidia palakadia rua ma bavabi, gunadia heḡereḡeredia; bena revarevadia ma baina tore, gunadia ruaosi, o hamakohidia ḡaudia, revarevadia na tore heḡereḡerena.\n2Daba ai ba heḡaeḡae, Sinai ororona ai ba dara dae, lau vairagu ai ba gini, ororo dorina ai.\n3Tau ta basine bamomu, bona tau ta basine hedinarai ororo dorina ai; bona mamoe seridia bona boromakau seridia basie aniani ororo badi-tanona ai.\n4Taunabunai, Mose na huro-nadidia palakadia rua e utudia, gunadia heḡereḡeredia. Bena daba ai e tore isi, ororo ai e dara dae, Iehova ena hahedua heḡereḡerena; hari nadi palakadia na imana ai e abi kau.\n5Bena Iehova na ori ai e diho, Mose badibadinai e gini, e helada hato.\n6Bena Iehova ese e rakaia hanai, eto, Lau binai Iehova; Iehova, hebogahisi bona harihari-bada Diravana. Badu ai na halahemu; hebogahisi ai bona uraheni ai na haraḡamu.\n7Daha daha na bogadia hisimu; kara-havara bona kara rea bona kara-dika na gwau taomu. Ḡau tamona, kerere taudia basina kahudia nege, a tamadia edia kara dika davadia na natudia baina henidia, bona tubudia baina henidia, ela uru ihatoina bona ihahanina danu.\n8Bena Mose na tano ai e goru diho haraḡa, e toma henia diho,\n9eto, Ḡaubada e, boma lalo namo henigu, mani emu kara, ai, lalo-auka besena taumai, bogaragimai ai baola, emai kara-havara bona emai kara-dika ba gwau tao, bona dihimu ai ba halaomai.\n10Iehova eto, A kamonai, aita herohemaino. Emu orea taudia iboudiai vairadiai hoa karadia baina kara, tanobada idoinai bese idau-idau bogaragidiai asie hedinaraiva karadia; bogaragidiai o nohomu oreadia iboudiai na Iehova ena kara bae itaia, badina be daimui ai baina kara karadia na mai garidia.\n11Hari dina ai baina henimui haheḡanidia vada ba badinadia. A itaia, lau na Amoro taudia bona Kanaan taudia bona Hiti taudia bona Perisi taudia bona Hivi taudia bona Iebusu taudia na umui vairamui ai baina luludia lasi.\n12A ba heita, ba lao henia tanona taudia ida basio herohemaino, ba hekwakwanai na garina.\n13Edia ihaboulaina patadia ba ḡiḡi rohoroho; edia kaivakuku ba hamakohidia; edia dubu ba tara patapata;\n14badina be umui ese idau dirava ta basio toma henia diho, badina be Iehova ladana ta be Vaḡeḡe: ia be vaḡeḡe Diravana.\n15Taunabunai ba heita, una tano taudia ida basio herohemaino; edia dirava basio toma henidia diho; edia boubou karadia basio kara; edia ihaboulaina ḡaudia basio ani.\n16Natudia hahinedia danu basio abidia, natumui mamaruanedia basie adavadia; unu hahine ese edia dirava bae toma henidia diho negadia ai na unui natumui ese danu bae toma henidia diho na garina.\n17Kaivakuku danu basio kara.\n18Flaoa asie hatubua Ariana ba badinaia. Dina hitu asie hatubua flaoana mo bavania, vada na haḡanimui heḡereḡerena, nega korikorina ai, hua ladana Abib ai, badina be Abib huana ai umui na Aigupto amo o raka lasi.\n19Roboa mamaruanedia iboudiai na lauegu: boromakau natudia roboa mamarunedia bona mamoe natudia roboa mamaruanedia.\n20Doniki natuna roboana davana na mamoe natuna ta ba henigu; a davana basioma karaia, aiona boma hakwaidua. Umui natumui roboa mamaruanedia danu davadia ba kara. Asi tauna ta ima kavakava ai baine hedinarai lau vairagu ai.\n21Dina tauratoi ba ḡaukara, a dina ihahituna ai laḡamui bavani; tano iruana negana ai bona taboro negana ai danu ba laḡa ani.\n22Pura ariana ba karaia, uit iutuna ba matamaia negana ai; bona laḡani dokona ariana ba karaia, uma anidia ba habou vaitani negana ai.\n23Laḡani ta lalonai emui maruane iboudiai na nega toi Ḡaubada Iehova, Israel Diravana, vairanai bae hedinarai.\n24Badina be lau na bese idau-idau baina luludia lasi umui vairamui ai, bona emui tano hetoadia baina habada; asi tauna ta ese danu emui tano baine hekise-hekise henia, umui na laḡani ta ta amo nega toi toi Iehova emui Dirava vairanai ba dara dae bona ba toma henia diho negadia ai.\n25Egu ihaboulaina rarana na flaoa ihatubuna muramurana ida basio bulodia. Lagau-hanai Ariana bahuna na basine mia rani.\n26Emui mua anidia roboadia na Iehova emui Dirava ena ruma ba laohai, boubou ḡaudia ai baela. Nani natuna na sinana ratana ai basio nadua.\n27Iehova ese Mose e hamaoroa, eto, Ini hereva ba tore, badina be ini hereva amo lau na oi bona Israel taudia ida vada tame herohemaino.\n28Dina hari-ahui boi hari-ahui ia na Iehova ida e nohova unuseni ai, aniani se ania bona ranu se inua. Una negana ai ia ese hari herohemaino herevadia na huro-nadidia palakadia ai e tore: taravatu gwautaosi.\n29Mose na Sinai ororona amo e hekei diho, mai taravatu nadidia ruaosi, imana ai e kadidiha. Una negana ai ia na se diba vairana vada e hururu-hururu, Dirava ida e hereva hereva dainai.\n30A Aaron bona Israel taudia iboudiai ese Mose e itaia, vairana e hururu-hururuva, bena iraka-kahi-henina e gari.\n31A Mose ese e boiridia, bena Aaron bona hebou igunalaina taudia e raka henia kahi; bena Mose ese e hereva henidia.\n32Gabeai Israel taudia iboudiai ese e raka henia kahi; bena Iehova ese Sinai ororona ai e henia haheḡanidia iboudiai na Mose ese e gwaurai henidia.\n33Ena hereva e hadokoa, bena vairana na dabua amo e ḡovaia ahu.\n34A Iehova ihereva-henina totona e raka vareai negadia ai, Mose ese dabua na vairana amo e kokia oho. Bena e raka lasi negadia ai, ia ese e kamonai haheḡanidia na Israel taudia e gwaurai henidia.\n35A Israel taudia na Mose vairana e itaia, kopina vada e hururu-hururu; taunabunai, mose na vvairana ma e ḡovaia ahu ela bona Iehova ihaere-henina totona e raka vareai lou.


Iehova Ena Lohia Siahuna Baita Badinaia! | Stadi\nO Helalotaomu, A?\nEda Hisihisi Iboudiai Lalodiai Iehova ese Tauhalo E Henidamu\nDirava ese E Heni Dava Bada Kohudia Ba Lalodia Bada\nOi be Taunimanima Toadia O Lalomu, Eiava?\nHepapahuahu Ba Hamaoromaoro Bona Maino Ba Kara Diba, A?\n“Oiemu Lalo-Maoro Na Hanamoamu”\nIehova Ena Lohia Siahuna Iabi Isina Karana Baita Laloa Bada\nIehova Ena Lohia Siahuna Baita Badinaia!\nThe Watchtower (Study Edition) | June 2017\nREAD IN Afrikaans Albanian American Sign Language Amharic Amis Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Edo Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kenyan Sign Language Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malawi Sign Language Malay Malayalam Mam Mambwe-Lungu Marathi Maya Mazatec (Huautla) Mbunda Mexican Sign Language Mingrelian Mixe (North Central) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Emai Lohiabada, emai Dirava e, Namona binai: Hairai bona hemataurai bona siahu bavabi. Badina be oi ese ḡau iboudiai o havara.”—APOK. 4:11.\nANE: 2, 49\nDahaka dainai Iehova ese guba bona tanobada baine lohiadia na maoro?\nDahaka dainai Iehova ena lohia dalana na hereadae?\nHari ina negai edena dalai Iehova ena lohia siahuna baita badinaia diba?\n1, 2. Ita ta ta ese dahaka baita abia dae momokani na namo? (Rau 27 ai laulau ba itaia.)\nSTADI gunana ai, ta itaia Diabolo na e gwa Iehova baine lohia na dia maoro bona taunimanima na sibodia bae helohia neganai bae moale diba. Satana ena hereva be maoro, a? Bema taunimanima na sibodia bae helohia, bae mauri hanaihanai diba, eiava? Dirava ese basine lohiadiamu neganai idia be moalemu, a? Oi bo moalemu bema sibomu bo nohomu bona bo mauri hanaihanaimu, a?\n2 Ta ese oi daimu ai unu henanadai na basine haerelai dibamu. Namona na ita ta ta ese unu henanadai baita haerodia namonamo. Unu amo baita hamomokaniamu Dirava ena lohia dalana na maoro bona hereadae. Bona mai kudouda idoinai ida baita badinaia na namo. Baibul ese una baita abia dae momokani badina e herevalaia. Heḡereḡere, Baibul ese e hahedinaraiamu Iehova sibona baine lohia na maoro.\nIEHOVA NA MAI ENA MAORO BAINE LOHIA\n3. Dahaka dainai Iehova sibona baine lohia na maoro?\n3 Iehova ese guba bona tanobada baine lohiadia na maoro badina ia na siahu idoinai Diravana bona ḡau iboudiai Ihavaradia Tauna. (1 Sis. 29:11; Kara 4:24) Apokalupo 4:11 ai, matahanai ta lalonai Keriso ida guba ai bae lohia 144,000 taudia na ini e gwau toma: “Emai Lohiabada, emai Dirava e, namona binai: Hairai bona hemataurai bona siahu bavabi. Badina be oi ese ḡau iboudiai o havara, emu ura dainai o karadia bona e miamu.” Oibe, Iehova ese ḡau iboudiai e havara dainai, ia na mai ena maoro taunimanima bona aneru baine lohiadia.\n4. Dahaka dainai eda ura kwalimu ese maoro na se henida Dirava ena lohia siahuna baita dadaraia?\n4 Satana na ḡau ta se havaraia. Una dainai, ia na asi ena maoro guba bona tanobada baine lohiadia. Ia bona taunimanima ginigunadia raruosi ese Iehova ena lohia siahuna dainai e gwau-edeede neganai, idia na hekokoroku karana e hahedinaraia. (Ier. 10:23) Momokani, idia na mai edia ura kwalimu dainai, bae abi hidi diba sibodia bae helohia totona. To una ese idia be maoro e henidia unu bae kara toma, a? Lasi. Ura kwalimu dainai taunimanima na dina ta ta ai abi hidi maorodia bae kara diba. To, una ese maoro na se henidia Ihavaradia Tauna bona Mauri Ihenina Diravana bae gwau-edeede henia totona. E hahedinaraiamu, Iehova bae gwau-edeede henia neganai, idia na edia ura kwalimu e ḡaukaralaia kereremu. Ita na taunimanima dainai, Iehova ena lohia dalana maorona henunai baita noho na namo.\n5. Dahaka dainai ta dibamu Dirava ena abi hidi na mamaoro?\n5 Badi ma ta dainai Iehova baine lohia na maoro. Ia na hahemaoro ḡoevaḡoeva Diravana. Ia na eto: “Lau na Iehova, hebogahisi karadia bona hahemaoro ḡoevaḡoeva bona kara maoromaorodia na karamu tanobada ai; badina be unu ḡau na moalelaidiamu.” (Ier. 9:24) Ia ese ena hahemaoro ḡoevaḡoeva baine karaia totona, ia na taunimanima ese e ato taravatudia baine badina na asi anina. Ia sibona ese hahemaoro ḡoevaḡoeva e karamu, bona taravatu e atomu taunimanima ese bae badina totona. “[Iena] terono badidia na kara maoromaoro bona hahemaoro ḡoevadia,” una dainai ta diba momokanimu iena taravatu, hahekau herevadia, bona ena abi hidi iboudiai na mamaoro-mamaoro. (Sal. 89:14; 119:128) To Satana ese hahemaoro ḡoevaḡoevana na basine karaia diba, ena be ia na e gwaumu Iehova ena lohia dalana na dia maoro.\n6. Dahaka badi ta dainai Iehova ese tanobada baine lohiaia na maoro?\n6 Danu, Iehova baine lohia na maoro badina ia na mai ena diba bona aonega guba bona tanobada baine naridia totona. Mani a laloa, Dirava ese Natuna na siahu e henia dokta ese basie hanamo diba goreredia baine hanamodia totona. (Mat. 4:23, 24; Mar. 5:25-29) Iehova enai una na dia hoa karana. Ia ese tauanida ena ḡaukara dalana na e lalopararalaiamu bona eda gorere na baine hanamodia diba. Danu ia ese mase taudia na baine hatoredia isi lou diba bona disasta idauidau baine haoredia.\n7. Edena dalai Iehova ena aonega ese Satana ena tanobada ena aonega e hereaia?\n7 Satana ese e biaguamu tanobadana ese maino na basine havaraia dibamu. To Iehova sibona na mai ena aonega tanobada ai maino baine havaraia totona. (Isa. 2:3, 4; 54:13) Iehova ena diba bona aonega ta dibamu neganai, eda hemami na aposetolo Paulo ena heḡereḡerena, ia na ini e gwau toma: “Dirava ena aonega bona ena lalo-parara na daka dobu! Ena hahemaoro na daika ese baine tahua diba? Ena dala na daika ese baine davaria diba?”—Roma 11:33.\nIEHOVA ENA LOHIA DALANA NA HEREADAE\n8. Iehova ena lohia dalana be ede o laloa tomamu?\n8 Baibul ese e hahedinaraiamu Iehova baine lohia na maoro. Bona e hahedinaraiamu Iena lohia dalana na hereadae. Una badi ta na, Ia na mai lalokauna ida e lohiamu. Iena lohia siahuna e ḡaukaralaiamu dalana baita laloamu neganai, baita moalemu. Ia na ‘hebogahisi bona harihari-bada Diravana. Badu ai e halahemu; hebogahisi ai bona uraheni ai e haraḡamu.’ (Eso. 34:6) Dirava ese ena hesiai taudia na e lalodia badamu bona e matauraidiamu. Ia ese ita na e narida namonamomu, ita siboda na basita henari dibamu. Ena be Diabolo na e gwa Iehova ese ena hesiai taudia na ḡau namodia se henidiamu, to una na koikoi. Dirava ese Natuna lalokauna e heni unu amo mauri hanaihanai baita abia diba!—Salamo 84:11; Roma 8:32 ba duahi.\n9. Ede ta diba tomamu Dirava ese ita ta ta na e laloda badamu?\n9 Iehova ese ena taunimanima iboudiai na e lalokau henidiamu. Bona idia ta ta na e lalodia badamu. Heḡereḡere, idaunegai e vara ḡauna mani a laloa. Laḡani 300 heḡereḡerenai, Iehova ese hahemaoro taudia e ḡaukaralaidia Israel besena na inaidia amo bae hamauridia. Una negai, ia ese dia Israel hahinena ta ladana Ruta e haeroa. Ruta na ḡau momo e dadarai tomadiho momokani baine badinaia totona. Iehova ese Ruta na adavana ta bona natuna ta e henia. To dia una mo. Ruta be toreisi loumu neganai be dibamu ia natuna ena bese amo Mesia e vara. Bona be dibamu ia sivaraina na Baibul bukana Ruta ai mia neganai be moale dikadikamu, ani?—Ruta 4:13; Mat. 1:5, 16.\n10. Dahaka dainai Iehova e lohiamu neganai se kara aukamu?\n10 Iehova e lohiamu neganai ia na se kara aukamu. Ia e kamonai heniamu taudia na asie garimu bona e moalemu. (2 Kor. 3:17) David na eto: “Hemataurai bona heimodai na ia [Dirava] vairanai, goada bona moale na ena gabu ai.” (1 Sis. 16:7, 27) Una heḡereḡerena, salamo itorena tauna Etana na eto: “Heimodai honedia mai dibadia taudia be nanamo; Iehova e, idia na oi vairamu diarina ai e rakamu. Idia ese oi ladamu e heaḡilaiamu dina idoinai, idia ese oiemu kara maoromaoro e imodaiamu.”—Sal. 89:15, 16.\n11. Edena dalai baita abia dae momokani Iehova ena lohia dalana na hereadae?\n11 Iehova ena kara namodia baita lalodia dobu hanaihanaimu neganai, baita abia dae momokanimu iena lohia dalana na hereadae. Bona salamo itorena tauna heḡereḡerena, baita gwaumu: “Dina tamona emu maḡu ai ese dina daha idau gabu ai na e hereadiamu.” (Sal. 84:10) Dahaka dainai unu ta gwau tomamu? Iehova na Ihavarada Tauna dainai, ia na mai dibana dahaka ese ita baine hamoaleda, bona ihamoaleda ḡaudia na e henidamu. Iehova e uramu baita kara ḡaudia iboudiai na eda namo totona. Bona ena be ḡau haida baita dadaraimu, to bema Dirava baita kamonai heniamu, baita moalemu.—Isaia 48:17 ba duahia.\n12. Dahaka badi badana dainai Iehova ena lohia siahuna baita badinaia?\n12 Baibul ese e hahedinaraiamu, Keriso ena Laḡani Daha ta Lohiana baine ore murinai, haida na Iehova ena lohia siahuna be dadaraiamu. (Apok. 20:7, 8) Dahaka dainai unu be kara tomamu? Una negai, Diabolo na be ruhaiamu bona be uramu taunimanima ma baine hakaudia kerere, vaevae e karamu heḡereḡerena. Reana taunimanima lalodia be verimu unu amo bae abia dae ena be Iehova basie kamonai henia to bae mauri hanaihanai diba. To una na dia momokani. Namona na siboda baita henanadai: ‘Una koikoi herevana baina abia dae be maoro, eiava?’ Diabolo ena koikoi herevana na baita dadaraia dibamu, bema Iehova baita lalokau heniamu bona baita hesiai heniamu badina iena kara na namo bona Ia baine lohia na maoro. Ita na baita uramu Iehova ena lohia siahuna henunai baita noho, badina Ia na mai lalokauna ida e lohiamu.\nDIRAVA ENA LOHIA SIAHUNA BAITA BADINAIA\n13. Edena dalai Dirava ta tohotohoamu neganai ena lohia siahuna ta badinaiamu?\n13 Mai kudouda idoinai ida Iehova ena lohia siahuna baita badinaia na namo. Tame herevalaia heḡereḡerena, Ia baine lohia na maoro, bona ena lohia dalana na hereadae. Iehova baita badinaia hanaihanai bona mai eda abidadama ida baita hesiai henia, unu amo ena lohia siahuna baita abia isi diba. Edena dala ma haida amo ena lohia siahuna baita badinaia diba? Namona na Iehova ena dala baita badinaia. Ḡau iboudiai na Iehova ena ura heḡereḡerenai baita karamu neganai, baita hahedinaraiamu Iena lohia dalana na ta ura heniamu bona ta badinaiamu.—Efeso 5:1, 2 ba duahi.\n14. Edena dalai elda taudia bona ruma bese kwaradia ese Iehova bae tohotohoa diba?\n14 Baibul istadilaina karana amo ta diba Iehova na mai lalokauna ida ena siahu e ḡaukaralaiamu. Una heḡereḡerena, Dirava ena lohia siahuna e ura heniamu ruma bese kwaradia bona elda taudia ese ma haida na basie biagudia auka. To, idia ese Iehova bae tohotohoa. Paulo ese Dirava bona Natuna e tohotohodiava. (1 Kor. 11:1) Ia ese ma haida na se hahemaraidiava eiava se doridiava, to e noidiava kara maorodia bae kara. (Roma 12:1; Efe. 4:1; File. 8-10) Una na Iehova ena kara heḡereḡerena. Una dainai, Dirava ena lohia dalana e ura heniamu bona e badinaiamu taudia iboudiai unu bae kara toma na namo.\n15. Edena dalai siahu taudia imatauraidia karana amo baita hahedinaraia Iehova ena lohia dalana ta ura heniamu?\n15 Dirava ese siahu e henidia taudia be ede baita kara henidia toma? Baita matauraidia bona idia ida baita ḡaukara hebou, unu amo baita hahedinaraia Iehova ena lohia siahuna na ta badinaiamu. Ena be e karamu abi hidina ta na asita lalopararalaia namonamomu eiava asita abia daemu, to dounu tiokratik dalana baita badinaia na namo. Tanobada taudia edia kara na dia unu bamona, to ita ese Iehova ena dala baita badinaia na namo. (Efe. 5:22, 23; 6:1-3; Heb. 13:17) Unu baita kara tomamu neganai namo baita davarimu, badina Dirava ese ita na e laloda badamu.\n16. Dirava ena lohia siahuna e badinaiamu taudia ese abi hidi be ede bae kara toma?\n16 Danu eda abi hidi amo baita hahedinaraia diba Dirava ena lohia siahuna na ta badinaiamu. Iehova ese baita kara ḡau maraḡi-maraḡidia ai taravatu na se ato. To, ita e hakaudamu karana amo ena lalohadai e hahedinaraiamu. Heḡereḡere, ia ese Kristen taudia bae hahedokilai dabuadia edia lista ta se karaia. To, e hadibadamu hemataurai dabuadia baita hahedokilai bona baita heḡoeva namonamo, unu amo baita hahedinaraia ita na Kristen tauda. (1 Tim. 2:9, 10) Danu, ia na se uramu eda abi hidi amo ma haida baita hahekwakwanaidia. (1 Kor. 10:31-33) Iehova ena lalohadai heḡereḡerena ai abi hidi baita karamu neganai, ta hahedinaraiamu Iena lohia dalana na ta ura heniamu bona ta badinaiamu.\nEda abi hidi ai bona ruma bese lalonai Dirava ena lohia siahuna baita badinaia (Paragraf 16-18 ba ita)\n17, 18. Ededia dala haida amo headava taudia ese bae hahedinaraia idia na Iehova ena lohia siahuna e badinaiamu?\n17 Kristen headava taudia ese Iehova ena lohia siahuna bae badinaia diba dalana ta mani aita laloa. Bema edia headava lalonai hekwakwanai momo be varamu be ede bamona? Reana be lalohisihisi dibamu. To, namona na Iehova ese Israel taudia e kara henidia dalana ba laloa. Ia na sibona e hegwaurai una idaunega Israel besena adavana na heto. (Isa. 54:5; 62:4) Una bese na nega momo Dirava lalona e hahisiava, vaitani edia headava maurina na dia namo! To, Iehova na se hesiku. Ia na una bese enai hebogahisi karana e hahedinaraia loulouva bona idia ida e karaia gwauhamatana na e badinaia. (Salamo 106:43-45 ba duahi.) Iena mia hanaihanai lalokauna dainai, ia baita raka henia kahi diba, ani?\n18 Una heḡereḡerena, Iehova ena dala e ura heniamu headava taudia ese Ia bae tohotohoa na namo. Edia headava lalonai hekwakwanai e varamu neganai, dia namo Baibul ese e taravatua karana ta amo edia headava bae hadokoa. Idia na e dibamu Iehova ese idia raruosi na e hahekapudia bona Ia na e uramu bae hebadina heheni. Heudahanai karana sibona na Baibul ese e gwauraia headava ihadokona badina tamona; una kara dainai ta na ena headava baine hadokoa bona ma ta baine adavaia. (Mat. 19:5, 6, 9) Bema Kristen taudia na bae ḡaukara goada edia headava bae hanamoa, idia na Iehova ena lohia dalana maorona e badinaiamu.\n19. Kerere ta karamu neganai dahaka baita kara na namo?\n19 Ita na dia ḡoevadae tauda dainai, nega haida baita karamu ḡaudia amo Iehova lalona baita hahisiamu. Ia na mai dibana dainai ita iduruda totona mai lalokauna ida Keriso ena mauri davana e heni. Una dainai, kerere ta karamu neganai, namona na Iehova baita noia eda dika baine gwautao. (1 Ioa. 2:1, 2) Dia namo eda kerere daidiai baita lalohisihisi hanaihanai, to unu kerere amo diba baita abi bona basita karaia lou na namo. Bema Iehova baita raka henia kahimu, ia ese eda dika be gwautaomu, bona be durudamu basita lalohisihisimu, bona gabeai hekwakwanai unu bamodia baita hahanaidia dibamu.—Sal. 103:3.\n20. Dahaka dainai hari ina negai Iehova ena lohia siahuna baita badinaia?\n20 Tanobada matamatana ai, taunimanima na Iehova ena lohia siahuna henunai be nohomu bona iena kara maoromaoro daladia be dibamu. (Isa. 11:9) To, hari ina negai ita na dounu una ta dibaiamu. Bona Dirava ena lohia siahuna dainai e vara hepapahuahuna na kahirakahira be hamaoromaoroamu. Hari na nega namona Dirava ena lohia siahuna baita badinaia, Ia baita abidadama henia, baita hesiai henia, bona ḡau iboudiai lalodiai Ia baita tohotohoa.\nTHE WATCHTOWER (STUDY EDITION) June 2017


Joh 3 | `SNC | STEP | Farisea tarimana ta etanuto-ḡoi arana Nikodemo; ḡia tu Iuda tarimari ḡeri veḡorikau tauna ta.\nIesu e Nikodemo\n1 Farisea tarimana ta etanuto-ḡoi arana Nikodemo; ḡia tu Iuda tarimari ḡeri veḡorikau tauna ta. 2 Nega ta boḡi ai Iesu ḡenai eiaḡoto, benamo ekirato, “Rabi, ḡai ribama, ḡoi tu vevaḡa-riba tarimamu, Barau ḡenana oiaḡomato, korana tu vetoḡa boruri oveirini maiḡeri tu Barau na asi evaḡa-kavaiani tarimana na tu asiḡina ḡinavaḡi beveirini riba.”\n3 Iesu na evaḡa-veseato, ekirato, “Moḡoni veḡata akiramuni, asi beḡora-ḡenoḡoini tarimana na Barau ḡena Basileia tu asiḡina ḡinavaḡi beḡitaiani.” 4 Benamo Nikodemo na edanaḡiato, ekirato, “Tarima baregona ta tu kamasi ma beḡora-ḡenoḡoini? Sinana nuḡanai ma beraka-toḡani, benamo ma beḡora-ḡenoḡoini?”\n5 Iesu ma evaḡa-veseto, ekirato, “Au na akira-korikorimuni, tarima ta Barau ḡena Basileia nuḡanai asi berakatoḡa-kavani, senaḡina nanu ḡenana beḡorani ema Iauka ḡenana maki beḡorani tarimana vau beraka-toḡani. 6 Tarimarima tauḡanina ḡenana eḡorani tu tauḡani, ma Barau Iaukana ḡenana eḡorani tu iauka. 7 Ḡoi nuḡamu asi bene farevaḡi maiḡesi akiramuni nai, korana au bakira, ‘Ḡomi mabarami boḡono ḡora-ḡenoḡoi.’ 8 Iavara etoḡani tu, eurani gaburi ḡana eḡau-iaḡoni. Guruna tu ḡoseḡaḡiani, senaḡi ainana eiaḡomani, ma aiḡana eiaḡoni tu asi ḡoribaiani. Barau Iaukana ḡenana ḡeḡorani tarimari mabarari maki moḡesina, asi ḡoribani kamasi ḡeḡorani.”\n9 Nikodemo ma evedanaḡito, ekirato, “Mai dagara tu kamasi beḡe ḡorani?” 10 Iesu ma evaḡa-veseto, ekirato, “Ḡoi tu Isaraela ḡeri vevaḡa-riba tarimamu, senaḡi maiḡeri dagara ḡoi tu asi ribamu? 11 Au na akira-korikorimuni, ḡai tu ribama dagarari ḡaguruḡa-iaḡirini, ema ḡaḡitarito dagarari ḡakiraḡi-foforirini, senaḡina ḡema guruḡa tu asi ḡoḡabi-raḡerini. 12 Au na ḡomi ḡemi tu tanobara dagarari akiraḡirini, senaḡi asi ḡovaḡa-moḡoniguni, a guba dagarari bakira-varamini nai tu, kamasi boḡo vaḡa-moḡoniguni? 13 Tarima ta guba ḡana asiḡina ḡinavaḡi evaraḡeto, senaḡina guba na emariḡoto tarimana ḡereḡana moḡo, mo tu Tarimarima Natuna. 14 Mose na tano fakanai mota eḡabi-vaisiato ilailanai, Tarimarima Natuna maki moḡesi beḡe ḡabi-vaisiani. 15 Monana vau ḡia ḡenai beḡe veḡabidadamani tarimari mabarari na maḡuri vanaḡivanaḡi beḡe ḡabiani.\n16 Korana Barau na tanobara euravini-baregoato nai, Natuna ḡora ḡereḡa evinirato, be ḡia beḡe ḡabidadama-viniani tarimari mabarari tu asi beḡe maseni, a maḡuri vanaḡivanaḡi beḡe ḡabiani. 17 Korana Barau na Natuna etuḡu-mariḡoato tanobara ḡana tu, dia tanobara bene vaḡa-kotaia ḡana, senaḡi tanobara ḡia bakunai bene maḡuri ḡana. 18 Ḡia ḡenai eveḡabidadamani tarimana tu meto asi beviniani, senaḡi asi eveḡabidadamani tarimana tu varau meto eḡwa-taḡoani, korana ḡia na tu Barau Natuna ḡora ḡereḡa asi eḡabidadama-viniani nai. 19 Mo meto korana tu maiḡesi: Mama tu tanobarai varau ema foforito, senaḡi tarimarima na mukuna ḡeuravini-baregoato, korana ḡeri veiḡa tu rakava nai. 20 Veiḡa rakavari ḡeveini tarimari mabarari na tu mama ḡeruḡaiani, mama asi ḡeiaḡo-viniani. Ḡia tu ḡegarini, korana ḡeri veiḡa rakavari beḡe foforini mamai garina. 21 Senaḡi deikara dabara moḡonina ekorana-iaḡiani tarimana na mama eiaḡo-viniani, benamo tarimarima na beḡe ḡita-ginikauani, ḡena veiḡa namori eveirito tu Barau ḡenana eveirito.\nIesu ema Ioane\n22 Moḡa murinai Iesu ma ḡena mero ḡesi Iudea tanona rekena ḡana ḡeiaḡoto. Monai Iesu tu ḡena mero ḡesi ḡetanuto-ḡoi e ebabatisoto-ḡoi. 23 Ioane maki Aenon ai, Salim rekenai, ebabatisoto-ḡoi, korana nanu tu barego monai. Tarimarima mo ḡana ḡeiaḡoto-ḡoi, ea babatisorito-ḡoi. 24 Mo tu Ioane dibura numanai roḡosi ḡere kou-ḡaua nuḡanai.\n25 Moḡa ḡaronai Ioane ḡena mero Iuda tarimana ta ḡesi ḡeveḡare-veḡareto. Ḡia ḡeri guruḡa tu, kamara veḡuriḡi veiḡanai tu tarimarima benamo-vedaureani. 26 Ioane ḡena mero Ioane ḡenai ḡeiaḡoto, benamo ḡekirato, “Vevaḡa-riba tarimamu, Ioridana ḡarukana mo rekenai ḡoi ḡesi ḡotanuto-ḡoi e ḡoi na oguruḡa-iaḡiato tarimana tu ebabatisoni, ema tarimarima vovoka ḡia ḡenai ḡeiaḡoni.”\n27 Ioane evaḡa-veseto, ekirato, “Tarima ta na dagara ta asi beḡoitaḡo-kavaiani, senaḡi Barau na guba na bevini-riḡoani vau beḡoitaḡoni. 28 Ḡomi tauḡemi na ḡoseḡaḡiguto, be ma ribami au akirato, ‘Au tu dia Keriso, (Barau na ekiraḡi-toreato vevaḡa-maḡuri tauna), senaḡi au tu etuḡu-guineguto ḡia ḡoirana ḡana.’ 29 Beveḡaraḡoni ḡuiatona tu beḡaraḡoani futuana na beḡaraḡoani. A beveḡaraḡoni futuana ḡatana tu eruḡa-taḡoni moḡo, (mai tu au, Ioane), ema ḡatana eseḡaḡi-ḡauni, ma ḡatana beveḡaraḡoni futuana garona beseḡaḡiani nai tu, beiakuni. Moḡesi naima au tu iaku na bama vonuvonu-raḡe. 30 Ḡia tu bene barego, a au tu bana kei.”\nIesu tu guba na eiaḡomato\n31 “Tuḡuna na emariḡoto tarimana tu dagara mabarari iatari ai; tano na eiaḡomato tarimana tu tanobara tarimana ema tanobara guruḡari moḡo bekiraḡini. Guba na eiaḡomato tarimana dagara mabarari iatari ai. 32 Ḡia tu monai eḡitato e eseḡaḡito dagarari ekiraḡi-foforirini, senaḡi tarima ta na ḡena guruḡa asi eḡabi-raḡeani. 33 Deikara na ḡia ḡena guruḡa eḡabi-raḡeani tarimana na evaḡa-moḡoni korikoriani, Barau tu moḡoni veḡata. 34 Korana tu Barau na etuḡuato tarimana na Barau ḡena guruḡa bekiraḡiani, korana tu Barau na ḡena Iauka Veaḡa eviniato ema evaḡa-vonuvonu-raḡeani. 35 Tamana na Natuna eura-viniani, ema dagara mabarari ḡia ḡimanai etore-kaurito. 36 Deikara na Natuna evaḡa-moḡoniani tarimana na maḡuri vanaḡivanaḡi beḡabiani. A Natuna asi evaḡa-moḡoniani tarimana na maḡuri asi beḡabiani, senaḡi Barau ḡena baru tu ḡia iatanai betanuni.”


Num 32 | `MEU | STEP | Ruben bona Gad garadia edia seri na momo herea; bena idia ese lasere tanona bona Gilead tanona e itadia, idia na tano namohereadia, seri iubulaidia.\nRuben bona Gad\n1 Ruben bona Gad garadia edia seri na momo herea; bena idia ese lasere tanona bona Gilead tanona e itadia, idia na tano namohereadia, seri iubulaidia. 2 Taunabunai unu iduhu ruaosi taudia na Mose dekena ela, Mose bona hahelaḡa tauna Eleasara bona hebou biagudia e hereva henidia, eto, 3 Ataroto bona Dibon bona lasere bona Nimra bona Hesebon bona Eleale bona Sebam bona Nebo bona Beon tanodia bini, 4 Iehova ese Israel oreana tauda imada ai vada e heni, na seri iubulaidia tanodia namodia; bona ai bini emu hesiai taumai emai seri na momo herea. 5 Idia ma eto, Oi lalomu bema namo emai ai, mani emu kara ina tano boma henimai, emai tano; basio hakaumai hanai, Ioridane sinavaina unukahana ai.\n6 A Mose ese Ruben bona Gad iduhudia taudia e gwau henidia, eto, Varavaramui ma bae ha tuari, a umui be iniseni ai ba helai diho a? 7 Dahaka dainai Israel taudia lalodia ba hamanokadia, Iehova ese vada e henidia tanona ai basie raka vareai o tomu? 8 Tamamui na unu e kara toma, lau ese Kade-baranea amo na siaidia tano bae hasinadoa negana ai. 9 Idia na ela, Eskol kourana ai e lasi, tano e itaia, bena e lou, Israel taudia lalodia e hamanokadia, Iehova ese vada e henidia tanona ai basie raka vareai eto. 10 Una dina ai Iehova ena badu e vara, bena e gwau hamata, eto 11 “Momokani, Israel taudia Aigupto amo vada e raka lasi, laḡani ruahui vada e hanai taudia iboudiai, ta ese lau vada na gwauraia hamata, Abraham bona Isaak bona Iakob baina henidia nato, tanona basine itaia, lasi vaitani, badina be idia na asie abidadama henigu; 12 una dainai Kaleb lefune, Kenisi tauna, bona Iosua Nunu mo bae itaia, badina be idia raruosi mo Iehova vada e abidadama henia”. 13 Una negana ai Iehova ese Israel taudia e badu henidia, e siaidia lao, laḡani hari-ahui tano ḡagaena ai e loaloava, ela bona Iehova vairanai e kara havara uruna idoinai vada e mase ore. 14 Matona, umui na tamamui gabudia ai vada o vara isi, kara havara uruna ta, Iehova ena badu Israel latanai ihabadana. 15 Badina be umui na ia iḡavana amo ba raka siri, ia ese idia ma baine siaidia tano ḡaḡaena ai ma bae noho; bena ina bese idoinai baine dika umui daimui ai.\n16 Bena idia na e raka henia kahi, eto, Iniseni ai maḡu baia kara, emai seri ikoulaidia, bona hanua baia hadai, natumai maraḡidia bae noholai. 17 A tuari be baia tuari, Israel taudia vairadiai baiala, ela bona edia gabu ai baia hakaudia lao. Ḡau; au tamona, natumai maraḡidia be hanua mai maḡudia lalodiai bae noho, ina tano taudia daidiai. 18 A ai be emai ruma basia lou heni ela bona Israel taudia iboudiai ahudia bae abi. 19 Ai ahumai na idia ida Ioridane sinavaina unukahana ai eiava gabu ta ai basia abi, badina be ahumai na Ioridane sinavaina inikahana ai vada a abi, mairiveina kahana ai.\n20 Bena Mose ese e haere henidia, eto, Ene boma kara toma: emui tuari ḡaudia bavabi, Iehova vairanai ba raka lasi, tuari baola. 21 Emui tuari taudia iboudiai na Ioridane sinavaina bae hanaia, Iehova vairanai, ela bona ana inai taudia na vairadiai baine luludia Iasi, 22 bona tano idoinai na Iehova ena tano ai bae halaoa. Una murinai vada ba lou mai, asi emui kerere Iehova vairanai bona Israel taudia vairadiai; bena ina tano bavabia emui, Iehova vairanai. 23 A ene basioma kara toma, umui na ba kerere Iehova vairanai: emui kara dika davana do bavabia. 24 Benaini, hanua ba hadai, natumui maraḡidia bae noholai; bona maḡu ba kara, emui mamoe edia. Una murinai emui gwau hamata ba hamomokania.\n25 Bena Gad bona Ruben iduhudia taudia ese Mose e haere henia, eto, Ai bini emu hesiai taumai na oi lohia taumu emu haheḡani heḡereḡerena baia karaia. 26 Natumai maraḡidia bona adavamai bona emai mamoe bona emai boromakau na iniseni ai bae noho, Gilead hanuadia ai; 27 a ai bini, emu hesiai taumai, na Iehova vairanai baia hanai, tuari mai dibamai taumai iboumai ai, baia tuari, oi lohia taumu emu haheḡani heḡereḡerena.\n28 Taunabunai, Mose ese idia herevadia na hahelaḡa tauna Eleasara bona Iosua Nunu bona Israel iduhudia lohiadia e haḡanilaidia; 29 eto, Bema Gad bona Ruben iduhudia taudia na umui ida Ioridane sinavaina bae hanaia, mai edia tuari ḡaudia, Iehova vairanai, bena tano idoinai bavabia emui, umui ese Gilead tanona do ba henidia, edia tano. 30 A edia tuari ḡaudia basie abidia, umui ida basie hanai, idia na umui ida ahumui bae abi Kanaan tanona ai.\n31 Bena Gad bona Ruben iduhudia taudia eto, Iehova ese emu hesiai taumai vada e haḡanimai heḡereḡerena, unu baia kara toma. 32 Emai tuari ḡaudia imamai ai baia abi, Iehova vairanai baia hanai, Kanaan tanona ai; bena ahumai ba henimai Ioridane sinavaina inikahana ai.\n33 Taunabunai Mose ese Gad iduhuna bona Ruben iduhuna bona Manase Iosef ena iduhu kahana na Sihon, Amoro pavapavana, bona Og, Basan pavapavana, edia basileia e henidia, edia tano idoidiai bona edia hanua iboudiai. 34 Bena Gad iduhuna taudia ese ini hanua mai maḡudia e hadai: Dibon bona Ataroto bona Aroere, 35 bona Atroto-sofan bona lasere bona logobeha, 36 bona Bete-nimra bona Bete-haran. Edia seri maḡudia danue kara.\n37 Ruben iduhuna taudia danu hanua mai maḡudia e hadai: Hesebon bona Eleale bona Kiriataimi, 38 bona Nebo bona Baal-meono (ini ruaosi ladadiae ha-idau) bona Sibma. Idia e hadai hanuadia na ladadia idaudia e henidia.\n39 A Makiri Manase ena iduhu taudia na Gilead tanona ela, bena e abia, Amoro taudia unuseni ai e nohova na e luludia lasi. 40 Bena Mose ese Gilead tanona na Makiri Manase e henia, ena noho gabuna. 41 Bena Iairi Manase ela, Gilead hanuadia e abidia, ladadia e hato Havoto-iairi. 42 BonaNoba na ela, Kenat tanona mai ena hanua ida e abidia, ladana e hatoa Noba, ia e nemaia.


DEUTERONOMI 10 - Buk Baibel long tokples Motu\n1Una negana ai Iehova ese e hamaorogu, eto, Huro nadidia rua ma ba utu palaka, gunadia heḡereḡeredia, bena ororo ai ba dara dae dekegu ai. Bona maua ta reirei amo ba karaia.\n2Bena revareva baina tore unu huro nadidia ai, nadi gunadia ai e hetore heḡereḡeredia. Bena maua ai ba udadia.\n3Taunabunai lau ese kela reireidia na abi, maua na karaia, bona huro nadidia rua na utu palaka, gunadia heḡereḡeredia, ororo ai na daralai dae.\n4Bena ia ese taravatu gwautaosi e tore, unu huro nadidia ai, gunadia ai e hetore heḡereḡeredia. Unu taravatu be Iehova ese ororo ai e henimui ḡaudia, lahi bogaragina amo e gwaurai, hebou dinana ai. Bena Iehova ese unu nadi vada e henigu.\n5Bena na raka muri, ororo amo na hekei, hari nadi na na karaia heḡaeḡae mauana ai na udadia. Idia na doini mimia, Iehova ese ena haheḡani e henigu heḡereḡerena.\n6(Israel taudia na Bene-iaakan ranu-guridia amo e laolao, ela bonaMosera ai e kau; unuseni ai Aaron e mase, bena e guria. Ia natuna Eleasara ese e boloa, hahelaḡa tauna dagina ai.\n7Unu amo ma e laolao, Gudugoda ela. Gudugoda amo ma e laolao, Iotobata, sinavai momo tanona, ela.\n8Una negana ai Iehova ese Levi iduhuna e abia hidi, Iehova ena taravatu mauana bae huaia, bona Iehova vairanai bae gini; ena ḡaukara bae kara, bona ia ladana bae heatolaia, ema bona hari dina.\n9Una dainai Levi na asi ahuna tadikakana bogaragidiai. Ia ahuna na Iehova, Iehova, emui Dirava, ese e hamaoroa heḡereḡerena.)\n10Lau na dina hari-ahui boi hari-ahui ororo ai na nohova, nega gunana heḡereḡerena; bena nega iharuana ai danu Iehova ese egu noinoi e abia dae, bena se habuamui tari.\n11Bena Iehova ese e hamaorogu, eto, A tore isi, emu orea taudia vairadiai ba raka; bena senedia na gwau henidia hamata baina henidia nato tanona ai bae raka vareai, bona bae abia edia.\n12Israel e, harihari Iehova, emui Dirava, ena ura be dahaka emui ai? Ina mo: Iehova, emui Dirava, garina ba gari, bona ena dala iboudiai ba raka. Iehova, emui Dirava, ba ura henia, bona isiaina ba lao heni mai lalomui idoidiai bona mai laumamui idoidiai;\n13bona Iehova ena haheḡani bona ena taravatu iboudiai, lau ese umui ihanamomui totona hari ina dina ai vada na gwaurai henimui ḡaudia, ba badinadia.\n14A laloa, Iehova, emui Dirava, na guba biaguna bona atai gabudia lohiana; tanobada na iena, bona tanobada anina idoinai danu iena;\n15to Iehova ese umui senemui e abidia dae, ena lalokau, bona garadia e abidia hidi, ena bese, umui sibomui, bese iboudiai bogaradiai, ema bona hari ina dina.\n16Taunabunai, lalomui ba hahelaḡadia, bona emui gwau-daḡe ba negea.\n17Badina be Iehova, emui Dirava, na dirava edia Dirava bona lohia edia Lohia; ia na Ḡaubada; ia na siahu bona hahegari Diravana. Ia vairanai taunimanima iboudiai na heḡereḡere; ta ese ia lalona basine ania diba.\n18Ia ese vabu bona ihareha na ena hahemaoro ḡoevaḡoevana amo e hanamodiamu, bona noho-hedoatauna e lalokau heniamu, e ubuamu bona e hadabualaiamu.\n19Taunabunai, noho-hedoa tauna ba lalokau henia; badina be umui danu Aigupto tanonaai o noho hedoava.\n20Iehova, emui Dirava, garina ba gari; ia isiaina ba lao heni; ia ba badinaia; ia ladana ai emui gwauhamata ba gwaurai.\n21Ia ba imodaia, ia na emui Dirava; siahu bona hahegari karadia iboudiai matamui ese vada e ita be ia ese e kara.\n22Senemui na Aigupto ela, taunimanima hitu-ahui hona; a harihari Iehova, emui Dirava, ese vada e hahutumamui, guba hisiudia na heheto.